► Italijanski ministar tvrdi da njegova anti-imigrantska politika ima sve veću\nItalijanski ministar unutrašnjih poslova Mateo Salvini ocenio je danas da njegova anti-imigrantska politika dobija sve veću podršku u EU i pozvao francuskog predsednika Emanuela Makrona da prestane da ga "vređa".\nLider ekstremno desničarske partije Liga je tu izjavu dao u Lionu, tokom sastanka ministara unutrašnjih poslova šest najvećih članica EU - Francuske, Nemačke, Velike Britanije, Španije, Italija i Poljske.\nTeme dvodnevnog sastanka su imigracija i borba protiv terorizma.\n"Ne razumem zašto me Makron optužuje za rasizam i egoizam jer se svi prisutni ministri slažu da ekonomski migranti ne mogu biti primljeni u Evropu", rekao je novinarima Salvini čija su glavna tema migranti otkako je na vlasti.\nDevet meseci pre redovnih izbora evroposlanika, EU koja je veoma podeljena prema problemu migranata, pokušava da postigne zajednički stav.\nMakron je u junu osudio "cinizam i neodgovornost italijanske vlade" pošto je Rim objavio da neće dozvoliti brodu "Akvarijus" sa 630 migranata da pristane u neku italijansku luku.\nUpitan o o tome što francuski lider nedavno zatražio brže proterivanje ilegalnih migranata i "bolju kontrolu novopridošlih", Salvini je rekao da "ako je Makron na istoj liniji, onda se vodi zajednička bitka".\n"Možda bi s vremena na vreme mogao da otvori granicu kod Ventimilje i prestane da nas vređa", rekao je italijanski ministar o italijanskom pograničnom gradu kroz koji su hiljade migranata prošle na putu ka severu Evrope. Pariz od 2015. sistematski sprečava ulazak migranata u Francusku.


Sve publikacije, (Ne)bezbedne u javnom prostoru\nVaša lokacija / Beogradski centar za bezbednosnu politiku / Publikacije / Sve publikacije / (Ne)bezbedne u javnom prostoru /\nPotpredsednica Upravnog odbora\nŽene se ne osećaju dovoljno bezbedno u Novom Pazaru\nPredstavljanje publikacije „(Ne)bezbedne u javnom prostoru"\n(Ne)bezbedne u javnom prostoru\nAutori: Aurelija Đan, Gorana Radovanović\nPreuzmite: PDF ( 0.67MB )\nBroj preuzimanja: 1930\nPublikacija BCBP za cilj ima da utvrdi kakva su bezbednosna iskustva žena u javnom prostoru u Novom Pazaru i da detaljnije ispita faktore koji utiču na ugrožavanje njihove bezbednosti.\nBezbednost žena u javnom prostoru (trgovi, parkovi, pijace, gradski prevoz i stajališta javnog gradskog prevoza, ulice, šetališta) u Srbiji slabo je istražena. Slučajevi nasilja nad ženama u javnom prostoru javljaju se kontinuirano i u velikoj meri utiču na to da se žene ne osećaju bezbedno, te da ograničavaju svoje aktivnosti kako bi smanjile rizik od ugrožavanja svoje bezbednosti.\nU Novom Pazaru žene se najčešće noću plaše i osećaju nebezbedno. One uglavnom ne zovu policiju zato što smatraju da je rad policije u velikoj meri neefikasan, te da prijavljivanje slučaja policiji ne garantuje rasvetljavanje krivičnog dela. Naprotiv, prijavljivanje može doprineti tome „da žena bude na lošem glasu“.\nOkolina je sklona tome da osudi ženu za nasilje koje doživi na javnom mestu jer smatra da do incidenta ne bi ni došlo da se žena ponašala u skladu sa normama koje sredina nalaže.\nNezadovoljne radom policije\nDrugi problem koji utiče na to da žene ne prijavljuju nasilje jeste neprofesionalan odnos policijskih službenika prema ženama koje odluče da se obrate policiji. Na osnovu podataka dobijenih tokom rada fokus grupa, možemo zaključiti da veliki broj žena smatra da policija nije u stanju da rasvetli krivično delo. Štaviše, policijski službenici nemaju razumevanja za probleme žena i iskustva ispitanica ukazuju na to da se žene osećaju kao da im policija ne veruje i da umanjuje značaj cele situacije.\nPredstavnice civilnog sektora u Novom Pazaru smatraju da policija ne sarađuje dovoljno sa njima. Pripadnici MUP-a često nemaju odobrenje da učestvuju u događajima koje organizuju organizacije civilnog društva, ne izlaze u susret lokalnim inicijativama i njihov rad često ometaju proceduralna ograničenja. Razultati našeg istraživanja pokazuju da su, upitane o tome ko treba da brine o njihovoj bezbednosti, žene najčešće odgovarale da same brinu o svojoj ličnoj bezbednosti.\nNeupućene u rad Saveta za bezbednost\nPored toga, građani i građanke Novog Pazara nisu upoznati sa tim koji organi lokalne samouprave treba da brinu o njihovoj bezbednosti u gradu. To su potvrdile i učesnice fokus grupa koje ni najmanje nisu upućene u rad Saveta za bezbednost i u njegov mandat da donosi mere koje bi unapredile bezbednost u Novom Pazaru. Problem transparetnosti rada Saveta dodatno je problematizovan činjenicom da je predstavnicima civilnog društva, ekspertima i ekspertkinjama, kao i međunarodnim organizacijama onemogućeno da učestvuju u njegovom radu.\nSavet bi zato trebalo da ojača svoje kapacitete i da se ozbiljno posveti unapređenje bezbednosti građana i građanki Novog Pazara. Potrebno je povećati i transparentnost rada Saveta, tako što će informacije o temama o kojima se raspravljalo na sednicama biti javno dostupne (na zvaničnoj internet stranici grada), u formi izveštaja ili zapisnika.\nU debatu o bezbednosti na lokalnom nivou treba uključiti i širu zajednicu, posebno žene. Ovo je moguće organizovanjem tribina ili skupova, na kojima će građani i građanke imati priliku da postave pitanja i razgovaraju sa predstavnicima lokalne samouprave i policije. Jedino je na taj način moguće stvoriti zajednicu bezbednu za sve građane i građanke.\nPublikacija je deo projekta BCBP „Procena bezbednosti žena u Novom Pazaru“ koji je podržala Ambasade Švajcarske u Beogradu.\nTagovi: rod i bezbednost, bezbednost na javnim mestima, lokalna bezbednost, lokalna zajednica, policija, policija u zajednici, osećaj bezbednosti, Srbija, Novi Pazar, Aurelija Đan, Gorana Radovanovic


Usluga ‘Cash to Go’ umesto bankomata: Mastercard i Mercator-S omogućili korisnicima podizanje novca na kasi\nMarko Crnjanski 29. 3. 2021.\nNa više od 330 prodajnih lokacija IDEA prodavnica, Roda marketa i Mercator hipermarketa, korisnici Mastercard debitnih platnih kartica biće u prilici da na kasi podignu do 5.000 dinara sa svog tekućeg računa - zahvaljujući novoj usluzi 'Cash to Go'.\nKroz svoju novu uslugu kompanija Mercator-S nastavlja sa daljom digitalizacijom usluga i svojim potrošačima nudi novo iskustvo u standardnom procesu svakodnevne kupovine. Korisnici pomenutih Mastercard debitnih kartica od sada imaju mogućnost da podignu keš u iznosu do 5.000 dinara na kasi, u okviru jedne transakcije, čime štede vreme u potrazi za bankomatima.\nPodizanje novca na kasama uz pomoć usluge Cash to Go moguće je obaviti u bilo kom IDEA, Roda ili Mercator objektu, u periodu od 8 do 21 čas, a sve što je potrebno da korisnik uradi je da prilikom kupovine u bilo kom iznosu prodavcu na kasi napomene da ima nameru da podigne određeni iznos gotovine sa tekućeg računa, i da onda ukupan iznos plati Mastercard debitnom platnom karticom. Ono što je bitno napomenuti, zbog bezbednosti, je da unos PIN-a predstavlja preduslov za realizaciju transakcije.\nKompanija Mastercard, partner ovog projekta, posebno je zadovoljna ovom saradnjom jer će sada veliki broj njenih korisnika koji se nalazi u manjim mestima širom Srbije, gde ne postoje bankomati, imati mogućnost da “bankomat” pronađe u pomenutim prodavnicama. Za podizanje gotovine prilikom plaćanja platnim debitnim Mastercard karticama Mercator-S ne naplaćuje naknadu svojim kupcima.\nKomentarišući saradnju sa kompanijom Mercator-S u vezi kreiranja i realizacije usluge Cash to Go, Jelena Ristić, direktorka Mastercarda za tržišta Srbije, Crne Gore i Bosne i Hercegovine je izjavila sledeće:\nUveli smo uslugu podizanja gotovine prilikom plaćanja karticama na naše tržište jer verujemo da je ona važan element finansijske edukacije i objašnjavanja višestrukih prednosti koje elektronska, a pre svega kartična plaćanja danas imaju.\nDok sa jedne strane ova usluga korisnicima daje dodatnu vrednost jer mogu dve radnje da obave u jednom potezu i time uštede vreme, sa druge strane ona trgovcima donosi priliku da privuku nove korisnike, povećaju sigurnost i smanje operativne troškove rukovanja gotovinom. Mastercard nastavlja da ulaže u tržište bezgotovinskih plaćanja u Srbiji i da ga dodatno prilagođava realnim potrebama svih građana naše zemlje.\nKorisnicima su danas potrebna napredna iskustva kupovine u marketima\nKako bismo više saznali o tome na koji način su iz kompanije Mercator-S odlučili da pokrenu jednu ovakv uslugu i ponude je tržištu, razgovarali samo sa Tatjanom Lukić, direktorkom za odnose sa finansijskim institucijama u pomenutoj kompaniji. Kako nam je ona otkrila, inicijativa za pokretanje Cash to Go usluge je započela pre dve godine, a benefiti su višestruki i ogledaju se kako u komforu koji nudi kupovina u prodavnicama, tako i u uštedama i vremena i novca, pogotovo sada u situaciji pandemije i svih mera prevencije od iste.\nTatjana dodaje da je primarna ideja bila da se kupcima pruži što više mogućnosti, kao i mnoštvo opcija prilikom kupovine u prodavnicama koje potpadaju pod brend Mercator-S. “Ovo je samo jedna od brojnih usluga na kojima smo u proteklom periodu vredno radili, a sve imaju isti cilj – bolje iskustvo kupovine”, objašnjava Lukić i dodaje:\nNaša kompanija je generator najsavremenijih trendova i rešenja u domenu usluga kupcima. Shodno usmerenju na digitalne kanale kupovine i plaćanja, prvi smo uveli samoposlužne Tik-Tak (SCO) kase i Sken za tren. Kada je u pitanju digitalizacija plaćanja zajedno sa Narodnom bankom Srbije i Bankom Poštanskom štedionicom razvili smo plaćanje putem IPS QR koda i bili prvi trgovac u Srbiji kod koga je ovim putem omogućena kupovina robe u našim prodavnicama. Pored toga, radimo na razvoju Internet trgovine – pored IDEA Online prodavnice, razvili smo uslugu Poruči&Pokupi i prvi ponudili uslugu brze dostave, u saradnji sa Glovom.\nS obzirom na to da je čitava usluga Cash to Go realizovana sa kompanijom Mastercard, zanimalo nas je na koji način je izgledala uzajamna saradnja u vezi kreiranja pomenutog projekta. Tatjana kaže da saradnja sa Mastercardom za čitav tim iza Mercator-S brenda predstavlja potvrdu kredibiliteta i kontinuirane podrške razvoju savremenih digitalnih kanala usluga kao i partnerstvo kroz koje je inkorporirano iskustvo najvećih retailera u svetu koji su razvili ovakvu i slične usluge.\nGovoreći o tome da li bi vremenom mogao da se povećava limit za podizanje novca na kasama, naša sagovornica dodaje da kao i kod svake usluge postoji period stabilizacije u kome se efekti implementacije usluge validiraju iz raznih aspekata, a kod ove je samo jedan od njih limit za podizanje novca.\nŠirenjem prodajnih mesta ovog trgovinskog lanca Cash to Go usluga postajaće dostupnija\nKao i za svaki veliki projekat razvijan za vreme pandemije korona virusa, tim koji je radio na realizaciji Cash to Go usluge imao je izazove koje je uspešno prevazilazio u čitavom procesu. Upravo tome nam je Tatjana i govorila:\nPandemija je sve nas, na globalnom nivou, podsetila da više vodimo računa jedni o drugima i unela faktor brige za ljudsko zdravlje i opšte dobro u sve pore funkcionisanja sistema. Izazove smo premošćavali voljom da benefite naše inovacije na najbolji mogući način ponudimo našim kupcima a naši zaposleni su bili glavna poluga u sprovođenju ove namere i ključan faktor dobrog razumevanja suštine i efekata i benefita ove usluge.\nZa sam kraj, Lukić nam je otkrila da je Cash to Go usluga zvanično dostupna još od 17. marta tekuće godine, kao i da je za prvu nedelju korišćenja zabeleženo pozitivno iskustvo korisnika. Više detalja o upotrebi usluge, njenim efektima ali i reakcijama korisnika biće dostupno nakon inicijalnog monitoringa. Uz to, bitno je napomenuti da kako se budu otvarale nove prodavnice brendova IDEA, Roda i Mercator hipermarketa, tako će i sama usluga biti šire rasprostranjena i dostupnija.


Direktor bolnice Naće Gogov rekao je da se "sve desilo kao u horor filmu" juče oko devet sati, nakon što je preminuo 49-godišnji pacijent koji je malo pre toga primljen u teškom stanju, prenosi "Objektiv".\nTaj pacijent je, naveo je, hospitalizovan na Infektivnoj klinici sa povišenom temperaturom, visokim krvnim pritiskom i malaksalošću i preminuo je za kratko vreme.\nBolesnika su u bolnicu doveli ćerka i supruga, a ubrzo nakon što je preminuo, kako je rekao Gogov, "dvadesetak građana iz Strumice je izvuklo preminulog zajedno sa krevetom, prebacili su ga preko ograde, stavili u kombi i odvezli u nepoznatom pravcu".\nZaposleni u bolnici kako ne bi izazvali incident nisu pokušali da spreče da telo bude odneseno, jer se radilo o većoj grupi ljudi, ali su slučaj odmah prijavili policiji.\nDirektor bolnice je dodao da ne može da se zna da li je preminuli pacijent zaražen korona virusom, jer nisu stigli da mu urade test.\nStrumica je, kako navodi portal "Sakam da kažam", novo žarište korona virusa, sa trenutno 1.008 aktivnih slučajeva.


Ove dvije aplikacije CIA ne može špijunirati | Visokoin.com\nOve dvije aplikacije CIA ne može špijunirati\nWikileaks je na preko 8.000 strana objavio kako je američka CIA godinama vršila program špijunaže korisnika širom svijeta putem mobilnih telefona, interneta, računara, ali i pametnih televizora, kamera i drugih uređaja.\nU dokumentima se tvrdilo da CIA efektno može da vrši špijunažu IM (Instant Messaging) aplikacija Signal, Telegram, WhatsApp, Confide i drugih, ali je to samo djelimično tačno i u samo posebnim uslovima moguće, uz instalaciju adekvatnih “alata” na telefon.\nZahvaljujući „End to End“ enkripciji CIA nije u stanju da čita poruke ili ih presretne na putu od uređaja do uređaja. Ipak, ako CIA na neki način ubaci malware u telefon jednog od korisnika, onda će špijunaža biti omogućena.\n„Ne postoji dokaz da je bilo koji sigurnosni protokol Signal aplikacije ili bilo kog dijela sistema probijen CIA špijunažom“, objavila je Open Whisper Systems kompanija, koja stoji iza „End to End“ zaštite za Signal i WhatsApp aplikacije, preneo je TechnoBuffalo.\nDakle, ako nemate malware na svom telefonu, koji bi pročitao poruke iz same aplikacije, dok su one u procesu slanja, onda ste potpuno bezbjedni sa WhatsApp ili Signal aplikacijom.


Postavio Sonja Milekic\t On dec 11, 2016 0\nNe želim da rasplamsam rat između prirodnog porođaja i carskog reza, ali nemojte molim vas više nikada nikome reći da carski rez nije porođaj. One koje su prošle prirodan porođaj mogu reći da je bolelo, i da su eto junački prebrodile sve samo da bi na svet donele bebu. Carski rez takođe boli pa iako to nije ista bol, na istom mestu, carski je rez porođaj i gotovo!\nImala sam miom veličine dinje koji se smestio uz sam grlić materice i zauzeo gotovo ceoi donji deo mog stomaka, taman na mestu gde se danas obično radi rez. Dakle, za mene ne samo da nije bilo izbora hoću li da rodim prirodnim putem, već i to gde će se napraviti rez. I zato molim vas, uzmite minut da malo razmislite pre nego što sledeći put nekome osuđujuće kažete – ah, ma ti ni ne znaš što je porođaj, ti si bila na carskom rezu.


U Bukureštu potpisan memorandum o saradnji u oblasti energetike | EurActiv Srbija\nPredstavnici EU i zemalja Centralne i Jugoistočne Evrope 28. septembra u Bukureštu potpisali su Memorandum o zajedničkom pristupu razvoju u oblastima tržišta električne energije, energetske efikasnosti i obnovljivih izvora energije. Potpisanim Memorandumom nadležnosti Grupe na visokom nivou za gasno povezivanje u Centralnoj i Jugoistočnoj Evropi (CESEC) proširuju se i na oblast električne energije.\nU ime Srbije Memorandum je potpisao ministar rudarstva i energetike Aleksandar Antić koji je u Bukureštu prisustvovao sastanku ministara energetike zemalja Centralne i Jugoistočne Evrope.\nNa sastanku su razmatrani elektroenergetski projekti povezivanja država Centralne i Jugoistoične Evrope, razvoj tržišta električne energije i obnovljivih izvora energije.\nAntrić je novinarima rekao da je ocenjeno da je postignut značajan napredak u realizaciji projekta gasne interkonekcije Bugarske i Srbije i data podrška početnim aktivnostima vezanim za gasnu interkonekciju Srbije i Rumunije.\n"Projekat gasne interkonekcije Srbija-Bugarska je od ključnog značaja za diverzifikaciju i sigurnost snabdevanja obe zemlje, ali i drugih država u regionu, pre svega Bosne i Hercegovine", rekao je Antić.\nUkazao je i da će gasna interkonekcija sa Rumunijom uvesti novi izvor snabdevanja i energetske sigirnosti jer je Rumunija značajan proizvođač gasa koji će vrlo brzo posle završetka istraživanja u Crnom moru biti neto izvoznik gasa.\nAntrić je kazao da se potpisanim Memorandumom nadležnosti Grupe na visokom nivou za gasno povezivanje u Centralnoj i Jugoistočnoj Evropi (CESEC) proširuju i na oblast električne energije.\nKako je ocenio, to što je Memorandum potpisala Evropska komisija, devet članica EU i sedam članica Energetske zajednice, garantuje da će se raditi na eneretskoj sigurnosti ne samo zemalja Zapadnog Balkana već i drugih država koje tokom godine imaju određene probleme u snabdevanju električnom energijom.\n"Napravljena je lista projekta na kojoj su naši projekti o Transbalkanskom koridoru na vrhu prioritita. Za Srbiju je posebno začajno što je EK snažno podržala projekat izgradnje interkonekcije Srbije i Crne Gore koja je deo projekta povezivanja podvodnim kablom Crne Gore i italije, što čitavom regionu obezbeđuje pristup novim tržištima električne energije", rekao je Antić.\nOn je dodao da je ocenjeno da energetska efikasnost predstavlja za čitav region veliki izazov i veliku šansu i da to postaje potencijalni novi energetski izvor, usled značaja i nivoa ušteda.\n"Zemlje regiona u oblasti energetske efikasnosti treba da koriste iskustva EU i fondove EU koji su značajni za osnivanje nacionalnih fondova za tu oblast", istakao je Antić i dodao da će obnovljivi izvori energije u ekološkom smislu predstavljati okosnicu budućeg održivog razvoja Srbije i zemalja regiona.\n: Rumunija odbila zahtev Bugarske za hitnu isporuku struje


Planiranje venčanja posle smrti bliskog rođaka\nZa one koji imaju dilemu oko toga da li da planiraju venčanje posle iznenadne smrti člana porodice na primer oca ili majke, dobro je da imaju na umu sedeću duhovnu perspektivu:\nPreporučuje se da najmanje godinu dana od smrti člana porodice ne bi trebalo da planiramo venčanje. Period posle smrti člana porodice se smatra duhovno nepovoljnim, iz sledećih razloga:\nU vreme i u periodu posle smrti povećava se suptilna tama komponenta (tama – inercija, neznanje).\nZbog neispunjenjh želja, u prostoru u kome je živela nedavno preminula osoba, prisutne su jake vibracije nastale zbog jake vezanosti te osobe.\nU domu u kome je živela preminula osoba oseća se njeno suptilno prisustvo. Čak i kada budući mladoženja živi u drugoj državi, zbog čvrstih karmičkih veza i on i njegov dom će biti pod uticajem suptilnog tela preminulog.\nIstraživanje zasnovano na duhovnoj nauci pokazalo je da ljudi sa kojima smo snažno emocionalno povezani, kao što su bliski prijatelji, ne spadaju u kategoriju bliskih rođaka u duhovnom smislu.\nUkoliko se venčanje održi tokom prve godine posle smrti člana porodice, mladi bračni par može da ima ometanja od suptilnog tela preminulog koje je prisutno suptilno oko članova porodice. Ukoliko suptilno telo preminulog pretka ima duhovno ometanje kao što je zaposednutost demonom, tada i sve zvanice prisutne na venčanju mogu da imaju duhovna ometanja.\nZato se preporučuje da se venčanje ili bilo koja porodična proslava ne planira najmanje godinu dana od smrti člana porodice.\nNajbolji način da se umanje štetne posledice od smrti člana porodice je redovno obavljanje duhovne prakse.\nKo se ubraja u naše pretke\nPreci - Koliko generacija ima uticaj


Košta potpisao za Čelsi - Fudbal, Top News, Transferi\nKošta potpisao za Čelsi\nAleksandar Milosavljević 15.07.2014., 21:38\nOstvarilo se ono o čemu se spakulisalo proteklih dana, najbolji igrač madridskog Atletika Dijego Košta potpisao je za Čelsi ugovor na pet godina, kako stoji na zvaničnom sajtu ovog poznatog engleskog tima.\nNaime, iako je kraj sezone dočekao povređen, pa se čak i lečio u Beogradu kod čuvene doktorke Marijane Kovačević, on je iza sebe ima i više nego uspešu sezonu. On će se pridružiti ekipi „plavaca“, koja je već počela pripreme za narednu sezonu, sledeće sedmice.\n„Veoma sam srećan što sam potpisao za Čelsi. Svi znaju koliko je to veliki klub, koji se takmiči u veoma kvalitetnoj ligi i veoma sam uzbuđen zbog saradnje sa sjajnim trenerom i saigračima“ – rekao je ovaj fudbaler rođen u Brazilu, koji će u svom novom klubu imati nedeljnu platu od 190.000 evra.\nAtletiko MadridČelsiDijego Kosta\nPrethodna vest Ambasador Srbije u Budimpešti ugostio vaterpoliste (VIDEO)\nSledeća vest Konte se rastao sa Juventusom\nKonte se rastao sa Juventusom


Srbija se oštro suprostavlja prijemu “Kosova” u članstvo UNESKO -a – Balkanekspresrb.rs\nSrbija se oštro suprostavlja prijemu “Kosova” u članstvo UNESKO -a\n20/10/2015 Off By\nRepublika Srbija neće priznati nezavisnost „Kosova“ i boriće se za očuvanje nacionalnog, duhovnog i kulturnog bića srpskog naroda na Kosovu i Metohiji, navodi se u saopštenju državnog vrha Srbije\nInfo: Press Predsednika\nNA DANAS održanom sastanku, kome su prisustvovali predsednik Republike Srbije Tomislav Nikolić sa savetnicima, predsednik Vlade Aleksandar Vučić, predsednica Narodne skupštine Maja Gojković, potpredsednik Vlade i ministar spoljnih poslova Ivica Dačić, ministri Nebojša Stefanović, Bratislav Gašić i Nikola Selaković, direktor Kancelarije za Kosovo i Metohiju Marko Đurić, patrijarh srpski gospodin Irinej sa članovima Svetog Sinoda SPC i predsednik i predstavnici Srpske akademije nauka i umetnosti, Vladimir Kostić, doneti su i usaglašeni sledeći zaključci:\nSve institucije i državni organi Republike Srbije oštro se suprotstavljaju prijemu „Kosova“ u članstvo Unesko i pozivaju članice Izvršnog saveta i Generalne konferencije pomenute međunarodne organizacije da zahtev „Kosova“ i zemalja koje taj zahtev podržavaju odbiju i odbace. Srpske crkve i manastiri na Kosovu i Metohiji pripadaju baštini u vlasništvu Srpske pravoslavne crkve i Republike Srbije, i svako otimanje te baštine značilo bi nedvosmisleno ugrožavanje opstanka najznačajnijih religijskih, kulturnih i istorijskih spomenika srpskog naroda, ali i evropskog i svetskog kulturnog nasleđa na Kosovu i Metohiji, ali i srpskog stanovništva koje i dalje živi na tom području.\nRepublika Srbija neće priznati nezavisnost „Kosova“ i boriće se za očuvanje nacionalnog, duhovnog i kulturnog bića srpskog naroda na Kosovu i Metohiji. Istovremeno, svesni teške realnosti na terenu, a posebno zbog pogleda u drugačiju i bolju budućnost kako za Srbe, tako i za Albance na Kosovu i Metohiji, država Srbija, Srpska pravoslavna crkva i SANU smatraju da je neophodno sve probleme rešavati na miran način i uz dodatne napore za uspostavljanje boljih odnosa sa Albancima. Podrška stvaranju Zajednice srpskih opština kao instrumenta zaštite kolektivnih političkih, ekonomskih, kulturnih i drugih prava srpskog naroda na Kosovu i Metohiji biće jedan od prioriteta državne politike u narednom periodu.\nSrpska država nastaviće svoj put ka članstvu u Evropskoj uniji, uz održavanje i unapređenje tradicionalno dobrih odnosa sa Rusijom, Kinom i drugim zemljama. Takođe, dijalog u Briselu između Beograda i Prištine trebalo bi da se nastavi, a srpska Vlada i njena delegacija imaju punu slobodu, u okviru Ustava Republike Srbije, da donose kompromisna rešenja, kojima bi Srbi i Albanci trasirali bolju saradnju i zajednički život u budućnosti.\nPosebno je razmatran položaj Srba u celom regionu, potvrđena odgovornost i posvećenost Srbije dobrobiti Srba izvan Srbije, i posebno je istaknuta potreba još veće i značajnije saradnje i konkretizacije specijalnih i paralelnih veza koje Republika Srpska ima sa Srbijom, kako na polju, razvoja ekonomskih odnosa i infrastrukturnih projekata tako i u sferama kulture, umetnosti i sporta.\nSvi organi i institucije Republike Srbije, u jeku migrantske krize i destabilizacije regiona, prepoznaju regionalnu saradnju, stvaranje boljih i viših oblika zajedništva i kooperacije sa drugim zemljama u regionu kao vitalni državni i nacionalni interes. Srbija će dati aktivan doprinos tome da mir i ekonomski prosperitet u našem regionu postanu glavne teme, umesto političkih zađevica.\nSvi prisutni su se saglasili da je potrebno da u društvu vlada otvoren, kontinuiran dijalog o ključnim nacionalnim pitanjima, da ne postoje tabu teme i da je postojanje različitosti dokaz srpske tolerantnosti, srpske otvorenosti i srpske snage.\nPo usaglašavanju osnovnih elemenata politike koju moramo da vodimo, potrebno je postići najviši stepen akcione sabornosti i jedinstva u sprovođenju politike oko koje su se saglasili najviši državni organi, Srpske pravoslavne crkve i SANU.♦\nKonferencija za medije u Ministarstvu kulture: 16 novembra gostuje Kineska nacionalna opera


Foto: Ustupljena fotografija | Besplatne instrukcije za osnovce i srednjoškolce\nMaja Maksić 12.01.2022 07:18\nBANJALUKA - Devedeset učenika osnovnih i srednjih škola sa teritorije grada učestvovalo je u besplatnoj instruktivnoj nastavi koja je realizovana u Domu omladine, u trajanju od tri mjeseca.\nČasove su održavali zainteresovani studenti, stipendisti grada, kao i Slavica Štrkić, nastavnica matematike.\n"Ukupno 15 predavača posvetilo je sate radeći i vježbajući sa učenicima. Svi oni su iskazali želju da pomognu onima kojima je pomoć potrebna i odgovorno, vrijedno i marljivo održavali časove", izjavila je Sonja Milinčić, PR menadžer i koordinator aktivnosti Instituta za razvoj mladih i zajednice "Perpetuum mobile" u Domu omladine.\nPrema njenim riječima, otprilike 80 odsto zainteresovanih učenika pristupilo je nastavi iz engleskog jezika i matematike, a ostalih 20 odsto pohađalo je časove srpskog jezika, njemačkog jezika, knjigovodstva i fizike.\n"Mi smo preponosni na sve naše aktivnosti, a posebno na instruktivnu nastavu, jer je izazvala veliko interesovanje i pomogla mnogim učenicima da poboljšaju ocjene. Oni su izrazili želju da se ponovo obrate za besplatan rad i vježbanje sa instruktorima u Domu omladine", rekla je Milinčićeva.\nOna je istakla da su u Institutu posebno ponosni na povratne informacije od strane roditelja, koji su oduševljeni ovom aktivnošću. "Naglasili su nam da su njihova djeca napredovala, da im je instruktivna nastava pomogla prilikom socijalizacije i savladavanja gradiva, da su posebno oduševljeni radom i pristupom instruktora", istakla je Milinčićeva.\nOrganizatori su rekli da su svi koji su održavali časove to radili na volonterskoj osnovi, bez ikakve naknade.\nOva aktivnost podržana je i od strane grada Banjaluka, zahvaljujući čemu je realizovana u Domu omladine.\n"U Domu se ranije osjetio nedostatak programskih sadržaja, a sada ih je sve više, s ciljem da se mladima omogući kvalitetan, koristan i raznovrstan sadržaj", objasnila je Milinčićeva.


Mozak Archives - Kućnilekar\nMoždani korteks ili moždana kora može da utiče na san\nKorteks mozga čini oko 80 odsto volumena mozga i odgovoran je za mnoge složene pojave, uključujući percepciju, mišljenje, jezik, pažnju i pamćenje.(moždana kora) Dok se aktivnost u korteksu obično koristi u studijama spavanja za snimanje…\nMore izaziva divljenje kod čoveka Nekoliko psihologa sa univerziteta u Stanfordu sprovelo je studiju o efektima mora na ljudski mozak. Jedan od zaključaka do kojeg su došli je da osećaj neizmernosti koji projektuje izaziva stanje dubokog…\nKucniLekar\t Apr 21, 2021\nIstraživanje objavljeno u American Journal of Clinical Nutrition dokazalo je kako se unos orašastih plodova u organizam ne mora ograničavati. Naime, ljudi koji svakodnevno konzumiraju orašaste plodove ili ih konzumiraju kao zamenu za…\nRedakcija Kucnilekar\t Oct 12, 2017\nBez rizične operacije koštane srži pre pojave prvih simptoma, deca obolela od retke bolesti mozga - adenoleukodistrofije (ALD), koja uglavnom pogađa dečake - ranije nisu mogla da žive duže od pet godina. Ova opaka bolest dovodi do…\nOdmarate se, a ujedno i činite nešto dobro za celokupno zdravlje,Pomladite mozak. Sat vremena spavanja nakon ručka održaće mozak pet godina mlađim, tvrde naučnici koji su posmatrali 3.000 odraslih Kineza starijih od 65 godina, među…\nLorejn Kembl objašnjava kako se izborila za svoje zdravlje nakon što se izlečila od ogromnog tumora na mozgu i sada koristi svoje iskustvo kako bi pomogla drugima. „Rođena sam kao zdrava beba ali već sa osam meseci sam bila bolesna…\nKucniLekar\t Nov 18, 2016\nPoznato je od ranije da je folna kiselina veoma važna u trudnoći za pravilan razvoj ploda. Naučnici su posle trogodišnjeg ispitivanja na 818 osoba starosti od 50 do 70 godina s manjkom folne kiseline ustanovili da su se intelektualne…


VEĆA ULAGANjA U STOČARSKU PROIZVODNjU - Glas Podrinja\nMinistar poljoprivrede najavljuje najnoviji plan\nVEĆA ULAGANjA U STOČARSKU PROIZVODNjU\nMinistar poljoprivrede i zaštite životne sredine Branislav Nedimović, kako je najavio, zalagaće se za veća izdvajanje za poljoprivredu iz državnog budžeta i investicije, ističući da se prvo mora utvrditi da li su sredstva kojim ministarstvo raspolaže potrošena „kako treba“ i kakve rezultate su dale postojeće mere.\n„Prva stvar koju sam počeo čim sam došao u ministarstvo jeste analiza postojećeg budžeta, da vidim koje mi imamo potencijale na raspolaganju, da li su nam to dovoljna sredstva i da li možda postoje neke mere agrarne politike koje nisu dale dobre rezultate, da li postoje viškovi sredstava na tim poljima“, kazao je on.\nNedimović je rekao da će u narednih 15 dana predstaviti jasan plan sa idejama do kraja budžetske godine, kao i sa planovima za 2017. budžetsku godinu, navodeći da će akcenat biti na tome da budžet bude takav da donese dodatnu vrednost.\n„Naš cilj je da stvorimo dodatnu vrednost u poljoprivrednoj proizvodnji, i za poljoprivrednog proizvođača i za državu, da joj smanjimo spoljno-trgovinski deficit“, dodao je resorni ministar.\nNedimović je kazao da će se u stočni fond novim merama agrarne politike ulagati više nego do sada.\n„Ovih dana se javlja problem s izvozom goveđeg mesa. Imamo problem s bolešću koja se pojavila i sa pravilima koja kažu da nije moguće izvoziti goveđe meso posle vakcinacije“, rekao je Nedimović.\nKako je najavio, početkom septembra ministri poljoprivrede iz regiona će usvojit zajedničku platformu i s njom izaći pred Evropsku komisiju, kako bi se dozvolio izvoz preventivno vakcinisanog mesa.


Rezultat pretrage za pojam: vanredno stanje u Srbiji\nBEOGRAD - Vlada Srbije saglasila se na današnjoj sednici da predsednik Republike i predsednica Vlade upute Narodnoj skupštini zajednički predlog za ukidanje vanrednog stanja.\nBEOGRAD - Srbijanski predsjednik Aleksandar Vučić najavio je u srijedu navečer mogućnost ukidanja izvanrednog stanja krajem idući tjedan te prognozirao da će Srbija po brzini ekonomskog oporavka od koronakrize biti među najuspješnijima u Europi.\nVučić: Policijski čas od 17h do 5h\nBEOGRAD - "Predložicu teške mere - policijski čas od 17h do 5h ujutru jer očigledno mi ne možemo da budemo dovoljno disciplinovani", rekao je predsednik Aleksandar Vučić.\nOlja Bećković neće moći da emituje emisiju uživo u nedelju uveče\nBEOGRAD - Emisija “Utisak nedelje” neće moći da se emituje u uživo terminu u nedelju u 21 čas, zbog uvedenog policijskog časa u Srbiji. Takvu instrukciju je autorka emisije Olja Bećković dobila iz Vlade Srbije.\nBEOGRAD - U sklopu borbe protiv epidemije korona virusa, predsednik Srbije Aleksandar Vučić proglasio je vanredno stanje u Srbiji.\nPRIJE 229413 MIN\nPRIJE 256404 MIN\nPRIJE 257568 MIN\nPRIJE 262764 MIN\nPRIJE 291148 MIN\nPRIJE 298163 MIN\nPRIJE 302327 MIN\nPRIJE 314122 MIN\nPRIJE 315219 MIN\nPRIJE 319601 MIN\nPRIJE 322371 MIN\nPRIJE 324462 MIN\nPRIJE 325147 MIN\nPRIJE 325319 MIN\nPRIJE 328150 MIN\nPRIJE 328776 MIN


Rusija je spasila Srpsku, optužbe da podriva Bosnu su loš izgovor - Sputnjik Srbija\nNa pitanje zašto se uporno protura teza da Rusija pokušava da destabilizuje Bosnu i Hercegovinu, Cvijanovićeva u ekskluzivnom intervjuu za Sputnjik odgovara da se time traži izgovor za neuspešne pokušaje sprovođenja određenih politika.\n„Druga stvar, koju, s obzirom na globalne okolnosti, u ovom trenutku smatram važnijim, jeste činjenica da uvek morate da nađete dovoljno veliki razlog da biste nekoga držali u stanju budnosti, a zaspali su mnogi kada je u pitanju BiH. Nemaju interesovanja kada je u pitanju Zapadni Balkan i u okviru toga BiH, zbog toga što postoje druge, važnije stvari. I onda moraju da nađu dovoljno veliki razlog, pa kažu da Rusija nešto hoće. Onda mogu da mobilišu sve druge koji ne vole Rusiju“, smatra Cvijanovićeva.\nSrpska i BiH su malo društvo i mala ekonomija, poručuje ona, i ne bi trebalo da budu uvučeni u razmirice svetskih dimenzija. Nažalost, uloga Rusije, koju Cvijanovićeva ocenjuje kao pozitivnu, zloupotrebljava se.\n„Poštujem ulogu Rusije, zato što Rusija principijelno brani Dejtonski sporazum. To se vidi u reakcijama i angažovanju u okviru Saveta bezbednosti UN, kada su pitanju izveštaji visokih predstavnika iz BiH. Rusija ima predstavnike koji reaguju tako što dosledno brane Dejton. Ja to cenim i poštujem. To cenim kod svakoga ko to radi, ne samo kod Rusije“, naglašava ona.\nPredsednica RS podsetila je i na period u kome je u Srpskoj vladao nedostatak investicija.\n„Rusija je tada ušla u proces privatizacije naše naftne industrije, spasla mnogo radnih mesta. Ta rafinerija danas ima problem, ali moramo da vodimo računa o tih dvanaest godina efikasnosti i doprinosu našoj ekonomskoj osnovi i jačanju Republike Srpske“, kaže Cvijanovićeva.\n„Imala sam puno kontakata u Rusiji i mogu da kažem da Rusija nikada nije uslovljavala Republiku Srpsku“, svedoči ona.\n„Često na drugim stranama čujem da neko od nas nešto očekuje. Mogu da kažem da građani očekuju od mene i ja očekujem od građana. Ali zamislite kada neko sa strane dođe i kaže da nešto očekuje. To nikada nisam čula ni od koga iz Rusije, a imala sam mnogo kontakata i mislim da je to izmišljena tema, kao što su mnoge teme izmišljene“, ističe Cvijanovićeva.\npredsednica, Republika Srpska, sprovođenje, Dejtonski sporazum, razvoj, ekonomija, doprinos, uslovljavanje, intervju


Sijarto: Predlozi za šesti paket sankcija neprihvatljivi, Mađari ne smeju plaćati cenu rata – BALKAN TV NOVI SAD\nHomeVestiSijarto: Predlozi za šesti paket sankcija neprihvatljivi, Mađari ne smeju plaćati cenu rata\n16/05/2022Redakcija BALKAN TVVesti, Vesti iz sveta0\nBUDIMPEŠTA, BRISEL –\nPredlozi za šesti paket sankcija Evropske komisije Rusiji koji uključuju isporuke gasa i nafte nisu prihvatljivi, rekao je mađarski ministar spoljnih poslova Peter Sijarto u Briselu u pauzi sastanka ministara spoljnih poslova EU.\nMađarska je predložila izuzeće za isporuke nafte naftovodom u slučaju da EU uvede embargo, rekao je ministar mađarskim novinarima, preneo je MTI.\nOn smatra da bi to bilo najjednostavnije rešenje koje bi zadovoljilo potrebe Brisela, a da istovremeno zemlje koje naftu dobijaju preko naftovoda ne budu dovedene u izuzetno težak položaj.\nSijarto je obećao da mađarska vlada nikada neće dozvoliti da Mađari plaćaju cenu rata u smislu svoje bezbednosti, bilo fizički, energetski ili ekonomski.\nMađari ne smeju plaćati cenu rata\nOn je za Radio Košut rekao da Mađari ni na koji način nisu bili krivi za izbijanje rata u Ukrajini i da, ako Evropska komisija namerava da nametne naftni embargo, mora da garantuje da odluka o postepenom ukidanju uvoza ruske nafte neće pogoditi Mađare niti ugroziti energetsku bezbednost Mađarske, prenosi MTI.\n„Ako bi Evropska komisija u ovom trenutku usvojila predlog o embargu na naftu, Mađarska ne bi mogla da dobije sirovu naftu potrebnu za funkcionisanje svoje ekonomije“, istakao je Sijarto.\nNaveo je da je stav mađarske vlade jasan i da će prihvatiti embargo na naftu samo ako, kako je rekao, „Evropska komisija ponudi rešenje za problem koji je sama stvorila“.


Fudbalski turnir „BORIK 2013“\nFudbalska i košarkaška ekipa naše škole će i ove godine biti aktivne. Fudbaleri za vrijeme raspusta nastupaju na tradicionalnom novogodišnjem turniru u malom fudbalu „Borik 2013“, a na proljeće učestvuju na Opštinskom prvenstvu, gdje postoji šansa da budemo i domaćini takmičenja.\nKošarkaši u utorak, 27.11.2012.godine, startuju u Ligi grada u okviru „MOI“ 2012/13, utakmicom na gostujućem terenu, protiv ekipe Medicinske škole. Inače, za ovo takmičenje prijavljeno je trinaest srednjih škola sa područja grada. Ekipe su podijeljene u dvije grupe, a u grupi A, pored naše i Medicinske škole nalaze se ekipe: Tehničke, Ekonomske i Građevinske škole, te SŠC „Gaudeamus“.\nNavijači i svi zainteresovani će biti putem sajta pravovremeno obaviješteni o terminima odigravanja utakmica.


M. D. 24. decembra 2016. 13:17\nPetarde nisu igračke, upozoravaju uoči predstojećih praznika nadležni i podsećaju da pirotehnička sredstva nikako ne treba kupovati od neovlašćenih lica i na mestima koja za to nemaju dozvole, a posebno da ih deca ne kupuju i ne koriste bez kontrole roditelja.\nDoktor Dragan Stojićević iz Univerzitetske dečje klinike u Tiršovoj kaže da se lekari u toj zdravstvenoj ustanovi svake godine susreću sa povredama koje nastaju zbog petardi. Povrede su od površnih blagih opekotina, do težih opekotina sa znacima infekcije, otvoreni i zatvoreni prelomi i delimične ili potpune amputacije, zatim povrede očiju i sluha.\nNačelnik Uprave za vanredne situacije grada Beograda Rade Milošević kaže da je prodaja i upotreba pirotehničkih sredstava povećana uoči novogodišnjih i božićnih praznika, ali je, ističe, pojačana i kontrola.\n“Pre svega mislim na obilazak prodavnica koje imaju saglasnost, odnosno, dobijeno rešenje da se bave tom vrstom trgovine, ali obilazimo i sva ona mesta gde je u nekom ranijem periodu postajala mogućnost ili su se nelegalno prodavala piriotehnička sredstva“, rekao je Milošević.\nPrema njegovim rečima, broj prodavaca na ulici, parkovima, pijacama, gde je ranijih godina bilo ilegalne prodaje pirotehničkih sredstava, je smanjen u odnosu na period pre 10, 15 godina.\nOn je apelovao na građane da, ako kupuju pirotehnička sredstva, to rade isključivo u ovlašćenim prodavnicama jer to garantuje veću bezbednost.\nProdavac je dužan da upozna kupca sa načinom primene određenog pirotehničkog sredstva koji je napisan na deklaraciji, ali i rok trajanja, što dodatno povećava bezbednost, objašnjava Milošević.\n“Zakon je vrlo jasan – pirotehnicka sredstva mogu da prodaju isključivo ovlašćene prodavnice koje imaju rešenje za prodaju takve vrste robe. Takođe, maloletna lica, odnosno, lica starosti do 18 godina ne mogu da kupe pirotehnička sredstva i prodavac je dužan da izvrši neophodnu kontrolu i upozna takvu osobu da ne može da kupi pirotehničko sredstvo“, rekao je Milošević.\nDa je povećana potražnja za pirotehnikom kaže i Stevan Cvetković iz prodavnice „Snajper“, koja se bavi prodajom oružja i pirotehnike dodajući da se pred Novu godinu najviše prodaju petarde. Roba koja se prodaje u njihovim radnjama je atestirana, a taj deo posla odrađu distributeri i uvoznici.\n„Sve što se nalazi u radnji je legalno, prošlo je atest. U svakom maloprodajnom objektu je naznačeno da se pirotehnika ne prodaje mlađima od 18 godina“, rekao je Cvetković.\nOn je apelovao na roditelje da ne puštaju decu da sama kupuju petarde na ulici, već da pođu sa njima i petarde kupe u ovlašćenim radnjama.\nDoktor Stojićević upozorava: „Treba napomenuti da petarda nije igračka. Nemojte ih koristiti, jer time rizikujete da prazničnu atmosferu zamenite bolničkom“, kaže Stojićević. On je ukazao na sve češću lošu pojavu da se petarde stavljaju u staklene flaše ili tegle, koje se pri detonaciji rasprše na sve strane i mogu da izazovu ozbiljne povrede.\nČešće su povrede, nastavlja on, od pirotehnike kupljene na ulici, nego u legalnim radnjama, jer ona nema sertifikat o beztbednosti i neispravne su za upotrebu.


Norveška uvodi nove mere, odloženo otvaranje zemlje\nTanjug 23. marta 2021. 19:55\nOSLO – Norveška uvodi nove mere za suzbijanje širenja korona virusa, uključujući zabranu javnog služenja alkohola, a odložiće i uvođenje plana za ponovno otvaranje društva, rekao je danas norveški ministar zdravlja Bent Hoje.\nVlada je prvobitno planirala da krajem marta predstavi plan\npostepenog ukidanja ograničenja, preneo je Rojters.\nNorveška je imala jednu od najnižih stopa zaražavanja i smrtnih slučajeva u Evropi od početka pandemije početkom prošle godine, ali sada beleži brz porast broja hospitalizacija zbog zaraznijih varijanti virusa.\n„Situacija u Norveškoj je nestabilna, sa sve većom stopom infekcija poslednjih nedelja“, rekao je Hoje na konferenciji za novinare.\t„Zabrinuti smo zbog potencijalnih posledica ukoliko bi veći broj ljudi putovao i sastajao se tokom uskršnjih praznika“, dodao je on.\nUčenici u norveškim školama će biti na uskršnjem raspustu od 27. marta do 6. aprila.


Zakon o bezbednosti saobraćaja na putevima - Član 202\nVreme trajanja zaštitne mere, odnosno mere bezbednosti zabrane upravljanja motornim vozilom teče od dana kada je teritorijalno nadležna organizaciona jedinica Ministarstva unutrašnjih poslova meru izvršila.\nVreme provedeno na izdržavanju kazne zatvora ne uračunava se u vreme trajanja mere iz stava 1. ovog člana.\nZaštitna mera, odnosno mera bezbednosti zabrane upravljanja motornim vozilom smatra se izvršenom kada teritorijalno nadležna organizaciona jedinica Ministarstva unutrašnjih poslova, na osnovu pravnosnažne odluke organa, odnosno suda koji je meru izrekao, to vozaču saopšti u pisanoj formi i taj podatak evidentira u registar vozača, odnosno registar stranih vozača kojima je izrečena zaštitna mera, odnosno mera bezbednosti.\nZaštitna mera, odnosno mera bezbednosti počinje da teče od dana kad je vozaču saopštena.\nIzuzetno, ukoliko postoje opravdani razlozi, teritorijalno nadležna organizaciona jedinica Ministarstva unutrašnjih poslova može, vozaču kome je izrečena zaštitna mera zabrane upravljanja motornim vozilom u trajanju od najviše šest meseci, odrediti da ova mera počne da teče najkasnije u roku od 30 dana od dana kada mu je saopštena.\nMinistar unutrašnjih poslova propisaće način i postupak izvršenja ovih mera, vođenje evidencija, kao i izgled obrasca kojim se vozač u pisanoj formi obaveštava o vremenu trajanja izrečene mere.\nO izvršenim merama iz ovog člana za lica koja imaju stranu vozačku dozvolu, Ministarstvo unutrašnjih poslova treba da, bez odlaganja, obavesti državu čiji je organ izdao stranu vozačku dozvolu.


Svima se sviđa: Retro VW kombi – mojKontakt portal – Radio Televizija Kontakt\nSvima se sviđa: Retro VW kombi\nModeli koji retro dizajnom igraju na kartu nostalgije kod potencijalnih kupaca, ali privlače i one koji žele da se izborom automobila razlikuju od drugih, izborili su se za svoje mesto na tržištu. Na ulicama je sve više automobila kao što su FIAT-500, MINI…\nVolkswagen možda nije imao toliko uspeha sa obnovljenom “bubom”, kao pomenuta dva proizvođača, ali nemačka kompanija u svojoj istoriji ima još jedan legendarni model koji bi mogao da posluži kao osnova za savremeni retro automobil. U pitanju je klasični kombi T1, koji je svoj zenit imao 60-tih godina dvadesetog veka.\nNezavisini dizajner David Obendorfer, koji je sa uspehom digitalno oblikovao savremene verzije legendarnih modela kao što su FIAT 127 ili Renault 4, ovog puta pozabavio se upravo modelom VW T1. Prema njegovoj zamisli, automobil ima prepoznatljive stilske detalje koji asociraju na klasični VW kombi, a baziran je na modernom Volkswagenovom Transporteru T6.\nVW T1 Revival Concept, kako je Obendorfer nazvao ovo vozilo, je automobil koji koristi najsavremeniju tehnologiju, ali čiji izgled zrači duhom nekih prohujalih vremena.\nInače, Volkswagen je početkom 2016. predstavio sopstvenu viziju kombija za 21. vek – električni koncept Budd-e, koji prema našem mišljenju izgleda dosta “hladnije” od koncepta Davida Obendorfera.\nNapeto na Bliskom istoku: Iran upozorava Saudijce da na kreću na Siriju


Ban Ki Mun: Bogate zemlje odgovorne za klimatske promjene\nnedjelja, 09 decembar 2012 13:32\nKina i još neke zemlje u razvoju smatraju da bogate zemlje imaju istorijsku odgovornost za globalno zagrijevanje, jer su njihove fabrike ispustile najviše ugljen-dioskida u atmosferu prije nego što su počele promjene klime. Bogate zemlje su odgovorne za klimatske promjene i treba da budu vodeće u donošenju globalnog klimatskog sporazuma do 2015. godine, što je rok koji bi trebalo da se poštuje, izjavio je generalni sekretar UN Ban Ki Mun.\nNa medjunarodnom skupu o klimatskim promjenama u Dohi, Ban Ki Mun je rekao da je “jedino pošteno i razumno da razvijeni svijet preuzme veći dio odgovornosti” u borbi protiv postepenog globalnog zagrijevanja planete.\n“Fenomen klimatske promjene je uzrokovan industrijalizacijom razvijenog svijeta”, rekao je Ban Ki Mun.\nOn je pozvao zemlje koje učestvuju na skupu u Dohi da se “snažno angažuju” da postignu sporazum.\nMedjunarodna konferencija o klimatskim promjenama koja okuplja 190 zemalja počela je 26. novembra u Dohi, a treba da se završi u petak, 7. decembra.\nNa konferenciji se odlučuje o budućnosti protokola iz Kjota i treba da se postave osnove za globalni sporazum 2015. godine.\nProtokol iz Kjota obavezuje industrijalizovane zemlje da smanje svoje emisije gasa koji proizvodi efekat staklene baste, što ne prihvataju SAD, koje ga nisu ni ratifikovale.\nMedjunarodna zajednica planira da do 2015. postigne sporazum koji će obuhvatiti sve zemlje, uključujući i dva najveća zagadjivača, Kinu i SAD, s ciljem da on stupi na snagu 2020. godine.\nViše u ovoj kategoriji: « Šta su uragani i kako nastaju\tKako Mjesec utiče na naš život i zdravlje »


Zašto se Britanci plaše Rusije već dva veka (video) - Sputnjik Srbija\n13:10 23.06.2019 Preuzmite kraći link\nSvaki susret velikih sila, kao što su Velika Britanija i Rusija, dobrodošao je, pogotovo nakon višegodišnjih jako loših odnosa, rekao je Rastović u emisiji „Od četvrtka do četvrtka”.\nTi odnosi su, navodi, uvek opterećeni rezervisanim stavom koji je Velika Britanija imala prema Rusiji, i to nije novijeg datuma, a ako je neko iznenađen najavom razgovora to samo znači da ne poznaje situaciju.\nBritanska doktrina rusofobije\n„Podsetiću da kroz istoriju moderne Evrope, od Francuske revolucije 1789. godine pa sve do danas, Velika Britanija manje-više primenjuje doktrinu rusofobije kao sastavni deo svoje spoljne politike i tu nema razlike između političkih stranaka. U 19. veku Velika Britanija je bila najveća imperijalna sila na svetu, kada su se na političkoj sceni smenjivale dve velike političke stranke jedna od njih je i današnja stranka Tereze Mej — konzervativna stranka, dok je druga bila liberalna stranka. Između tih partija ni tada nije bilo razlika u odnosu na spoljnu politiku”, rekao je Rastović.\nTereza Mej i Vladimir Putin\nTaj strah od Rusije je počeo tridesetih godina 19. veka i to od njene snage u političkom, kulturnom i tradicijskom smislu. Uzroke straha je, kako naš sagovornik kaže, najbolje objasnio ugledni engleski istoričar Džon Glison još 1950, a to su: privredno suparništvo, različit pristup rešavanju istočnog pitanja (statusa Osmanske imperije, odnosno njenih poseda na Balkanskom poluostrvu) i isti imperijalni ciljevi u području Srednjeg i Dalekog istoka. Rusofobija je kulminirala tokom Krimskog rata kada je Velika Britanija bila na strani Osmanskog carstva protiv Rusije, podsetio je Rastović.\nNjega čudi to što je Tereza Mej dokazala da je nedorasla funkciji premijerke i zbog toga ne vidi da bi ona mogla da bude neko ko će se u ime Velike Britanije odreći rusofobije, koja je na delu čitava dva veka.\nKosovski čvor ne puca preko noći\nŠto se tiče odlaganja sastanka o Kosovu u Parizu, ovaj istoričar kaže da je to pitanje Gordijev čvor koji ne može da se reši preko noći.\n„U istoriji diplomatije je jako važno da imate čelične živce i da se naoružate strpljenjem — onaj ko duže izdrži u toj igri živaca, on će i pobediti. Prethodni susret u Berlinu bio je potpuni fijasko, a najverovatnije je bio namenjen za unutrašnje političke stvari, jer se desio pred evropske izbore”, rekao je naš sagovornik.\nOn smatra da je jedino rešenje da se problem KiM izmesti iz EU i vrati u SB UN, gde bi u dijalog trebalo da se uključe i Ruska Federacija i Kina, kako bi se napravila ravnoteža stavova.\n„Nemam nikakve iluzije, ali bi bilo dobro da se organizuje neka vrsta međunarodne konferencije na kojoj bi pored zemalja EU učestvovale svakako i Kina i Rusija i druge nama prijateljske zemlje. U takvoj konstelaciji snaga bi perspektiva za rešenje problema bila mnogo veća. Treba da budemo svesni da takav skup ne može da se održi preko noći i da su to meseci i meseci priprema,“ rekao je Rastović.\nŠta Srbije može da nauči od Makedonije\nKosovo jeste Srbiji „prepreka“ na putu evropskih integracija, ali primer Severne Makedonije ipak treba da nam bude nauk. To što su promenili naziv države i obezbedili put u NATO, zemljama-članicama EU nije bilo dovoljno da im daju datum za početak pregovora sa Unijom.\n„Srbija mora da vodi računa o svojim državnim i nacionalnim interesima i veoma je dobro istrajavanje na održavanju dobrih veza sa Rusijom i pored pritisaka kojima smo izloženi. Ukoliko vide da određena država neprestano izlazi u susret i da popušta, onda to zapadne čelnike ohrabruje da podižu lestvice sve više i više“, kaže naš sagovornik.\nOpasne igre u Crnoj Gori\nIstoričar Rastović poteze predsednika Crne Gore Mila Đukanovića u vezi sa SPC povezuje sa nedavnim dešavanjima u Ukrajini. Mnogi su, prema njegovom mišljenju, smatrali da je stav Ruske i Srpske pravoslavne crkve bio neopravdan, ali se pokazalo da je to bila matrica, da se stvara slučaj koji treba primeniti i na druge zemlje — na Crnu Goru, a onda i na stvaranje Kosovske pravoslavne crkve.\n„Crnogorsko-primorska mitropolija je osnovana 1219. godine, kada je priznata i autokefalnost srpske crkve, i traje do danas. Nikada nije bila preteča crnogorske crkve i nije tačno da je 1918. Crnogorska crkva ukinuta. To su falsifikati. U Crnoj Gori se na poslednjem popisu 33 odsto građana izjasnilo da su Srbi, a preko 50 procenta stanovništva da priznaje SPC, što znači da se crnogorski režim konfrontira sa sopstvenim državljanima“, naglasio je Aleksandar Rastović.\nOn zaključuje da radikalizam nikada nije donosio dobro i može da se završi veoma opasno za ceo region.


Crna Gora: Krizne situacije zahtevaju partnerstvo, proaktivnost, odgovornost i otvoren dijalog\nPrema Socijalnom savetu, socijalni partneri – Crnogorska federacija poslodavaca (MEF), Konfederacija sindikata Crne Gore (CTUM) i Unija slobodnih sindikata (UFTUM) – razvijaju platformu koja nudi preporuke za oporavak crnogorske ekonomije od pandemije koronavirusa.\n„Krizne situacije, poput pandemije koronavirusa, sa kojom se Crna Gora bori već 12 meseci, zahtevaju partnerstvo, proaktivnost, odgovornost i otvoren dijalog koji uključuje sve relevantne društvene aktere“, kaže se u saopštenju za štampu objavljenom nakon sastanka Socijalnog saveta.\nSastanak Saveta, koji su organizovali Socijalni savet i Međunarodna organizacija rada (ILO), uz podršku britanske ambasade i Fonda dobre uprave, bio je fokusiran na sve složeniju ekonomsku situaciju i načine za održavanje što većeg broja kompanija i radnih mesta.\nPotpredsednik Saveta i ministar za ekonomski razvoj Jakov Milatović rekao je na sastanku da je Vlada usvojila Plan rada i Predlog zakona o budžetu za ovu godinu.\nRekao je da je Predlogom zakona o budžetu za ovu godinu, koja je bila veoma izazovna za ekonomiju, predviđeno povećanje minimalnih zarada, ali ne i penzija i plata u javnom sektoru.\nMilatović je pozvao socijalne partnere i javnost da poštuju sve mere zdravstvene zaštite, dodajući da su kontrola pandemije i postupak imunizacije veoma važni za uspeh predstojeće turističke sezone.\nNa polju dostojanstvenog rada za sve, dostojanstva, jednakosti i nediskriminacije LGBTK osoba u radnim odnosima i radnim odnosima, Savet je dao svoj doprinos u sprovođenju Strategije za poboljšanje kvaliteta života LGBTI osoba u Crnoj Gori 2019 – 2023.\nEkspert ILO-a za osnovne principe i prava na radu, Konstancija Tomas, rekla je da je crnogorski zakonodavni okvir usklađen sa većinom međunarodnih standarda i principa, posebno sa pravnom tekovinom EU.\nPrema njenim rečima, Crna Gora se sada treba fokusirati na praktičnu primenu i pozabaviti se pristrasnošću i predrasudama.\nUN-ov savetnik za ljudska prava Anjet Lanting rekla je da je istraživanje CEDEM-a pokazalo da je nivo diskriminacije na polju zapošljavanja u svim grupama najniži na osnovu seksualne orijentacije, dodajući da iznosi 34,9 procenata.\nUN su 2007. godine usvojili poslovne standarde ponašanja: Borba protiv diskriminacije LGBTI osoba, zasnovane na poštovanju ljudskih prava, uklanjanju diskriminacije zaposlenih LGBTI i pružanju podrške LGBTI osoblju na poslu, sprečavanju diskriminacije LGBTI osoba među kupcima, dobavljačima i distributerima i zalažu se za ljudska prava LGBTI osoba u zajednicama u kojima posluju.\nHrvatska: Vlada priprema Nacionalni plan oporavka i otpornosti


Održana 73. sednica Gradskog veća – Semendria\n25. maj 2013. DRUŠTVO – Gradsko veće se na sednici u četvrtak saglasilo sa Finansijskim planom seoskih mesnih zajednica grada Smedereva za 2013.godinu.\nFinansijski plan seoskih mesnih zajednica urađen je na osnovu finansijskih planova seoskih mesnih zajednica koji sadrže planirane prihode i rashode sredstava samodoprinosa i sredstava budžeta za kapitalne i tekuće transfere, u skladu sa Odlukom o budžetu grada Smedereva za za 2013.godinu.\nUsvojen je Program kontrole kvaliteta vode sa javnih česmi i kupališta u Smederevu za 2013.godinu. Takođe je zaključeno da se naknadno donese program i da se sukcesivno osposobljavaju javne česme za upotrebu i da se počne od česme kod Crkve.\nPrihvaćen je predloženi Zaključak o utvrđivanju polaznih osnovica za utvrđivanje poreza na imovinu fizičkih lica za 2013.godinu, koje će ostati na prošlogodišnjem nivou.\nDoneto je Rešenje o davanju saglasnosti na Pravilnik o finansiranju, radu i uslovima za ostvarivanje prava na uslugu besplatnog obroka (Narodne kuhinje) na teritoriji grada Smedereva i za sprovođenje javnog konkursa za izbor pružaoca usluge besplatnog obroka.\nVeće se saglasilo sa Rešenjem o davanju saglasnosti na Pravilnik o unutrašnjoj organizaciji i sistematizaciji radnih mesta Ustanove za dnevni boravak dece, mladih i odraslih osoba sa smetnjama u razvoju „Sunce“ Smederevo.\nPrihvaćene su i odluke o koeficijentima za obračun i isplatu plata vršioca dužnosti direktora, kao i zaposlenih u Ustanovi za dnevni boravak dece, mladih i odraslih osoba sa smetnjama u razvoju „Sunce“ Smederevo.\nVećnici su usvojili Odluku o manifestacijama u oblasti sporta od značaja za grad koje se finansiraju iz budžeta grada Smedereva, koju je predložila nadležna Komisija. U oblasti sporta, usvojena je i Informacija o dopunama prigovora na Odluku o izboru programa koji se finansiraju iz budžeta grada Smedereva.\nGradsko veće je prihvatilo Izveštaj Centralne komisije za popis o izvršenom godišnjem popisu imovine, potraživanja i obaveza za 2012.godinu, a zatim se odlučivalo\npo žalbama građana.\n« Mirković i Kitić pobednici Smederevskog kupa u streljaštvu\nMajo Vujović nije trebalo da dosudi dva penala za OFK Beograd »


Tag / Andrea Arsović / Vesti online\nAndrea Arsović i Damir Mikec najbolji u 2014.\nStreljački savez Srbije proglasio je danas Andreu Arsović i Damira Mikeca za najbolje strelce u 2014. godini.\nAndrea Arsović srebrna u finalu Svetskog kupa\nReprezentativka Srbije u streljaštvu Andrea Arsović osvojila je drugo mesto u disciplini 10 metara vazdušna puška u finalu Svetskog kupa u azerbejdžanskom gradu Gabala.\nSrebro za Andreu Arsović\nReprezentativka Srbije u streljaštvu Andrea Arsović osvojila je danas srebrnu medalju u gađanju vazdušnom puškom, prvog dana takmičenja na Gran Priju u Novom Sadu.\nArsović prvakinja države malokalibarskim oružjem\nAndrea Arsović, iz Streljačkog kluba Partizan iz Beograda, osvojila je danas u Novom Sadu prvo mesto na Prvenstvu Srbije malokalibarskim oružjem.\nSK: Arsovićevoj bronza u Minhenu\nSrpska reprezentativka u streljaštvu Andrea Arsović osvojila je bronzu na Svetskom kupu u Minhenu u disciplini vazdušna puška.\nArsovićeva: Na SP u Španiji da ispunim kvotu za OI\nSrpska reprezentativka u streljaštvu Andrea Arsović izjavila je danas da je u predstojećoj sezoni najbitnije Svetsko prvenstvo u Španiji, na kom će imatri priliku da ispuni kvotu za Olimpijske...\nSK: Ivana Maksimović upucala srebro!\nArsović: Istorijski uspeh reprezentacije\nUdovičić čestitao reprezentativkama zlatnu medalju\nMinistar omladine i sporta Vanja Udovičić čestitao je danas ženskoj reprezentaciji Srbije u streljaštvu osvajanje zlatne medalje na Evropskom prvenstvu u Moskvi.\nTri medalje za Srbiju na EP u streljaštvu\nŽenska streljačka reprezentacija Srbije osvojila je zlatnu medalju u ekipnoj konkurenciji u gađanju vazdušnom puškom na Evropskom prvenstvu u Moskvi i oborila evropski rekord.


Tramp: Asad odgovoran za hemijski napad u Idlibu - 04.04.2017, Sputnik Srbija\nAmerički predsednik Donald Tramp optužio je sirijskog predsednika Bašara el Asada za hemijski napad u provinciji Idlibu, a poteze sirijskog lidera objasnio je... 04.04.2017, Sputnik Srbija\nvesti, svet, sirija, donald tramp, bašar el asad\n21:58 04.04.2017 (Osveženo: 22:36 04.04.2017)\n„Današnji napad hemijskim naoružanjem u sirijskoj provinciji Idlibu, koji je usmrtio i žene i decu, zaslužuje najžešće osude i ne sme biti ignorisan od strane civilizovanog sveta. Te čudovišne stvari koje Asad čini su posledica slabe politike prethodne administracije SAD“, rekao je on.\nTim povodom se oglasio i državni sekretar Reks Tilerson, koji je pozvao Rusiju i Iran da zbog minulog napada izvrše dodatni pritisak na Asada.\nNacionalna koalicija opozicionih i revolucionarnih snaga Sirije saopštila je da je nakon napada hemijskim oružjem poginulo 80 ljudi, uključujući i žene i decu, kao i da je preko 200 ljudi ranjeno.\nIako je koalicija za napad optužila sirijsku vojsku, komanda je te optužbe odbacila prebacivši krivicu na teroriste.\nU međuvremenu je pokrenuta istraga od strane UN, ali još nema nikakvih zvaničnih informacija.


Srpski turisti ne odustaju od turskih letovališta - Dnevni list Danas\nPočetna » Ekonomija » Srpski turisti ne odustaju od turskih letovališta\nVlada nije zabranila putovanja u nemirno područje, agencije nemaju osnov za vraćanje novca za otkaz ugovorenog odmora\nPremijer Aleksandar Vučić preporučio da građani izbegavaju putovanje u Tursku\n0Piše: LJ. B. 19. jula 2016. 09.30\nU isto vreme iz Istanbula u Beograd sleteli su avioni turskog nacionalnog avio-prevoznika i Pegasus erlajnsa nešto posle osam sati, odnosno dva sata posle podne. Ni sa jednim letom juče, kao ni u nedelju nije bilo problema, a turisti iz Srbije koji su uplatili letovanje u Turskoj ne odustaju od puta. U agencijama tvrde da otkaza ima jako malo, uostalom kao i uvek, tako da ne mogu sa sigurnošću da tvrde šta je pravi razlog tome.\nMandatar Aleksandar Vučić je u subotu, noć posle pokušaja državnog udara u Turskoj, kada je ubijeno nekoliko stotina a povređeno više od 1.000 ljudi na ulicama Ankare i Istanbula, dao savet ili preporuku turistima da izbegavaju ovu destinaciju. Međutim, sudeći prema aranžmanima koje agencije nastavljaju da realizuju tri dana nakon nemilih događaja, novonastala situacija ne plaši turiste iz Srbije.\nMilan Lainović iz Belvi travela kaže da su čekali reakciju države, kao i da im je Ministarstvo turizma reklo da nema nikakvih novih informacija, što znači da zabrane putovanja u Tursku nema.\n– Niko se nije žalio, u nedelju je odleteo avion sa 130 turista. Otkaza ima jako malo, nekih desetak po letu, ali to se dešava i u nekim drugim situacijama, tako da ne možemo da znamo šta su pravi razlozi za te otkaze – kaže za Danas Lainović.\nOn napominje da Er Srbija, baš kao i Turkiš erlajns normalno saobraćaju.\n– U turskim letovalištima je sve mirno, naši turistički vodiči koji su tamo, naročito u Antalijskoj regiji koja je posebno atraktivna za srpske turiste, tvrde da je stanje redovno i da nema problema – ističe Lainović. On napominje da u ovom trenutku jedino što nije realno jeste organizacija turističkih tura do Istanbula, koje su i inače leti u drugom planu.\nNakon preporuke Vučića, u YUTA su čekali narednu reakciju Vlade, međutim do zabrane putovanja u Tursku, bar u ovom trenutku nije došlo, tako da će agencije nastaviti da realizuju uplaćene aranžmane.\nPodsetimo, sve do trenutka dok država ne zabrani da se putuje u neku zemlju, putnicima se ne isplati da otkazuju, odnosno ukoliko odustanu od letovanja ili puta, moraju da se pripreme na situaciju da najverovatnije neće dobiti nazad novac koji su uplatili. Dok zabrane nema, svaki otkaz, na primer, čarter leta avio kompanija koja ga realizuje, naplatiće se turističkoj agenciji. Ti penali su izuzetno visoki i mere se desetinama hiljada evra. Slično je i sa hotelijerima, koji ne vraćaju unapred dat novac ukoliko ne postoji dobar razlog za to. Trenutno u turskim letovalištima, koja su i po 1.000 kilometara udaljena od dva glavna grada Turske, nema nikakvih incidenata, tako da bi turisti koji odluče da sada odustanu od putovanja verovatno teško dobili novac nazad. U svakom slučaju, pre nego što donesu bilo kakvu odluku u YUTA savetuju turiste da se prvo konsultuju sa agencijom preko koje putuju.


U pripremi nacrt Zakona o starom sajmištu - do septembra 2019\nDo septembra 2019. godine će biti završen Nacrt zakona o Starom sajmištu i sve analize neophodne da bi ustanova bila održiva i funkcionalna, potvrđeno je u Ministarstvu kulture i informisanja.\nZa obeležavanje ovog memorijala posebno je zainteresovana svetska jevrejska zajednica. Efraim Zurof, direktor Centra "Simon Vizental", upravo tim povodom posetiće se uskoro Srbiju. Ukoliko se kroz zakon ne budemo dostojno odnosili prema ovom mestu stradanja ogromno interesovanje Jevreja moglo bi da preraste u pritisak.\nDonošenje Zakona o Sajmištu nekoliko puta je najavljivano, pa odlagano. Predsednik Srbije otvorio je ovu temu i prilikom susreta sa patrijarhom i episkopima tokom prolećnog Sabora SPC, i tada obećao da će posao biti okončan.\n- Što se tiče komisije koju je osnovao Grad Beograd u saradnji sa Ministarstvom rada, zakon je mogao da bude donet sredinom 2016. Od tada je nastupio vakuum, zahvaljujući kom se u centralnu kulu, u kojoj su nekada bili ateljei, ponovo uselila jedna porodica. To se ne bi desilo da nije bilo bespotrebnog vakuuma - kaže vladika pakračko-slavonski Jovan, predsednik komisije koju su formirali Grad i Ministarstvo rada.\nIzvor: Vebsajt Novosti, V. Crnjanski Spasojević, 26.06.2019.


Hotel Divčibare je udoban planinski hotel 3 zvezdice u centru visoravni i planinskog turističkog centra Divčibara, na 1000 metara nadmorske visine, potpuno okružen blagotvornom borovom šumom planine Maljen, 37 kilometara od Valjeva i oko 100 km od Beograda. Četinarske šume su od najvećeg značaja za očuvano prirodno okruženje turistickog centra Divčibara sa čistim planinskim vazduhom, gde su najčešće zastupljeni beli i crni bor, jele, smrča, u nešto manjem broju kleka i planinski bor. Od listopadnog drveća su na Divčibarama najznačajniji bukva i breza, koje obrazuju šume, najčešće u zajednici sa četinarima. Na Divčibarama su zastupljene sledeće biljne vrste: crni i beli jasen, hrast, cer, obična leska, jasika, javor.\nPoznati srpski planinski turistički centar Divčibare je najveći deo godine u cveću širom beskrajnih livada i šuma sa obiljem poljskog cveća, lekovitog bilja i jestivih gljiva. Krajem aprila i početkom maja na Divčibarama cveta narcis – najlepši cvet planine Maljen, po kome je Maljen prepoznatljiv. Od meseca juna, kada su livadske trave u punom rastu, livade Divčibara predstavljaju prekrasan ćilim satkan od cvetova najlepših boja. U tom šarenilu raznog cveća u mesecu julu na Divčibarama sazreva lincura, lekovita biljka sa većim brojem prekrasnih žutih cvetova. Posebna karakteristika visoravni Divčibare je velika zastupljenost šumskih plodova koji se koriste u ljudskoj ishrani: šumskih jagoda, divljih malina i kupina, borovnica i mnogobrojnih vrsta jestivih gljiva.\nHotel Divčibare na Divčibarama pruža čitave godine gostima potpuno gostoprimstvo, udobnost, raznovrsne sadržaje i ukusne tradicionalne specijalitete valjevskog kraja. Hotel Divčibare se nalazi u centru Divčibara, što gostima omogućava raznovrsne sadržaje ove vazdušne banje Srbije.\nHotel Divčibare Divčibare je okružen borovom šumom tako da gosti sa svojih balkona uživaju u čistom vazduhu i prekrasnom pogledu. Hotel Divčibare ima oko 100 smeštajnih jedinica organizovanih u nekoliko tipova i veličina – standard sobe, porodične sobe i apartmani. Sobe Hotela Divčibare su opremljene drvenim nameštajem i udobnim sadržajima koji pružaju prijatan odmor ili kongresni rad – besplatan bežični internet, tepisi od zida do zida, posebni ili king size ležajevi, fotelje, LCD TV sa velikim izborom kanala, telefon, mini bar, balkoni, kupatila sa tušem-kadom, toaletnim priborom i fenom za kosu.\nRestoran Hotela Divčibare raspolaže sa 300 mesta u kome se gostima poslužuje bogat buffet doručak i ukusna jela valjevskog kraja. U sklopu restorana Hotela Divčibare je i prostrana terasa koja je omiljeno mesto gostiju tokom letnje sezone. Gostima Hotela Divčibare se služi hrana pripremljena od svežih namirnica iz lokalne proizvodnje koja zadovoljava sve ukuse – sirevi, dimljeni proizvodi, povrće, gibanica, proja, čvarci – proizvod sa zaštićenim poreklom, kačamak sa sirom i slaninom – najlepši tradicionalni srpski doručak, raznovrsna pečenja, roštilj, pastrmka, kuvana jela i brojne poslastice i kolači, raznovrsna pića.\nHotel Divčibare na Divčibarama omogućava gostima usklađivanje rada sa opuštanjem, zahvaljujući sportskim objekatima i sadržajima, diskoteci i piano baru sa kaminom. Hotel Divčibare je idealno mesto za organizovanje skupova, događaja, kongresa, seminara, radionica, prezentacija, poslovnih susreta… jer je u ponudi nekoliko odlično tehnički opremljenih sala za sastanke. Kamin sala Hotela Divlibare ima do 300 mesta u pozorišnoj postavci i pogodna je za uspešno održavenje seminara, prezentacija, stručnih usavršavanja i koktela, jer poseduje neophodnu opremu – projektor i platno za projekcije, flip čart, ozvučenje. “Vojvodin salon” je prostor pogodan za poslovne skupove do 40 osoba, opremljen projektorom, projekcionim platnom, flip čartom i ozvučenjem.\nHotel Divčibare ima wellness-spa centar koji gostima omogućava potpuno opuštanje i uživanje u kombinaciji prirodnog okruženja i wellness sadržaja. Wellness spa centar Hotela Divčibare obuhvata bazen dužine 14 metara, širine 9 metara, dubine od 0,5 metara – 1,6 metara, sa temperaturom vode 25C. Sauna je takođe deo wellness centra, pogodna za okrepljenje gostiju. Najmlađim gostima Hotela Divčibare je na raspolaganju dečija igraonica.\nTokom boravka u Hotelu Divčibare gosti uživaju u aktivnostima u prekrasnoj očuvanoj prirodi – pešačenju, planinarenju, zimi u skijanju i sportovima na snegu, zanimljivim izletima u okolinu – poseta Narodnog Muzeja u Valjevu, seoskih turističkih domaćinstava koji se bave seoskim turizmom, čuvene Destilerije Zarić u Kosjeriću….\nSadržaji hotela Divčibare : recepcija tokom 24 sata, besplatan bežični internet u svim javnim prostorima, restoran, terasa, bar, kamin sala, sale za sastanke, zatvoreni bazen, dečija igraonica, parking, tereni za košarku i odbojku, prostor za odlaganje prtljaga, posluženje u sobi


Poljoprivrednicima uskoro dostupno 90 miliona evra iz IPA fondova | Agroportal.ba\nPoljoprivrednici i institucije iz BiH koji ispune kriterijume, dobiće 90 miliona evra iz IPA fondova, najavio je Mirko Šarović. BiH je ostala bez novca za poljoprivredu i ruralni razvoj iz IPA 2 fondova u periodu od 2014. do 2017, jer nije ispunila osnovni preduslov – usvajanje Strateškog plana ruralnog razvoja, što se desilo tek početkom ove godine, piše atv.\nOd toga, najveći dio koristi imaće neposredni proizvođači, što je novost u odnosu na neke ranije slučajeve i programiranja u nekim drugim oblastima, kaže Mirko Šarović, ministar spoljne trgovine i ekonomskih odnosa BiH.\nS obzirom na to da je strategija ruralnog razvoja usvojena 2018. sektor poljoprivrede je mogao biti uvršten u Državni program IPA 2018. U njemu je predviđena podrška u oblasti poljoprivrede i ruralnog razvoja, sigurnosti hrane, veterinarskih i fitosanitarnih standarda u vrijednosti 30 miliona evra, poručuju iz Direkcije za evropske integracije.\nPredstavnici Republike Srpske nisu u potpunosti bili uključeni u sam proces programiranja tih mjera, što u konačnosti može dovesti do određenih problema, kasnije u samoj realizaciji, upozorava Ostoja Šinik, Odjeljenje za poljoprivrednu politiku i međunarodnu saradnju Ministarstva poljoprivrede RS.\nPoljoprivrednici u Srpskoj su skeptični da će novac naći put do njih. I sada očekuju da će većinu “progutati” institucije u Sarajevu.\nMi mislimo da veliki dio tog novca treba da se usmjeri prema poljoprivrednim proizvođačima, prema njihovoj organizaciji, proizvodnji. Ono što mi poljoprivrednici znamo je da će veliki dio para otići institucijama BiH i da veoma malo spominju same poljoprivrednike, kaže Vladimir Usorac, predsjednik Udruženja poljoprivrednih proizvođača – mljekara RS.\nZa sredstva iz IPA fondova, moći će da se prijave svi poljoprivrednici iz BiH. Prve javne pozive će na jesen realizovati UNDP u okviru projekta “EU4Biznis”.\nEU Fondovi IPA


Organizovan Sajam kulturnih vrijednosti i dobara\nU organizaciji NVO Omladinski klub Tivat, NVO Centar za omladinsku edukaciju i Opštine Tivat, održan je Sajam kulturnih vrijednosti i dobara, na rivi Pine u Tivtu.\nPored dobrodošlice učesnicima i gostima na događaju, mladi su imali priliku da posjete 10 info štandova, na kojima su njihovi sugrađani i kolege iz školskih klupa izlagali svoje hobije, kulturne aktivnosti, a imali smo priliku da ugostimo i talentovane ugostitelje i buduće IT inženjere.\nNa panelu su svoje učešće uzeli mladi i uspješni sportisti i srednjoškolci, koji su kroz motivacione govore ohrabrili svoje sugrađane da budu što je moguće više aktivni, te da se bave aktivnostima u kulturi, umjetnosti, sportu itd.\nSajam kulturnih vrijednosti i dobara se organizuje u okviru projekta #YouthCulturalActivism, koji realizuju NVO “Centar za omladinsku edukaciju” i NVO “Omladinski klub Tivat”, u okviru #ReLOaD programa.\nReLOaD program finansira Evropska unija, a sprovodi Program Ujedinjenih nacija za razvoj (UNDP). U Crnoj Gori, ReLOaD program sprovodi se u partnerstvu sa opštinama Tivat, Kotor, Nikšić, Pljevlja i Podgorica.\nOdržan okrugli sto na temu "Kreiranje mehanizama za jačanje omladinskog aktivizma na sjeveru Crne Gore" u Bijelom Polju\nOdržana radionica na temu "Programi mobilnosti" u Mojkovcu\nRealizovana akcija čišćenja na inicijativu INA Crna Gora


Inicijativa „EuroBlica“ i predsednika RS u punom jeku: Trgovi i ulice u Srpskoj već poneli naziv 9. januar\nFoto: SNSD / screenshot\nInicijativa predsednika RS Milorada Dodika i “EuroBlica” da svaka opština i grad daju jednoj ulici ili trgu naziv 9. januar u prvim danima januara je počela da se i provodi.\nIako se u mnogim lokalnim zajednicama još uvek čekaju prve sednice skupština kako bi se donele odluke koja ulica će poneti naziv 9. januar, pojedini načelnici i gradonačelnici su već realizovali obećanje koje su dali “EuroBlic” prethodnih dana.\nNa dan proslave Dana Republike, u Laktašima je otvoren Trg 9. januar ispred gradske uprave ove lokalne zajednice. Svečanosti je prisustvovalo nekoliko stotina građana, a tablu sa nazivom otrili su načelnik Laktaša Ranko Karapetrović i predsednik RS Milorad Dodik.\n- Odlukom da se trg ispred zgrade opštine Laktaši nazove po 9. januaru pokazano je poštovanje prema svim koji su živote položili u temelje RS. Ovo je jedan od najznačajnijih i najlepših trgova u Laktašima – izjavio je na svečanosti Karapetrović.\nPredsednik Srpske je tom prilikom ponovno pozvao načelnike i gradonačelnike da u toku ove godine svaka opština ima trg, ulicu ili instituciju nazvanu po Danu Republike.\nNa jugu Srpske, prvi čovek Trebinja Luka Petrović već je odredio koju će ulicu predložiti odbornicima Skupštine grada da ponese naziv 9. januar.\n- Ulica u čast kada je zvanično osnovana RS biće dosadašnja Ulica Vojvode Stepe Stepanovića – od nekadašnjeg Kluba do kružnog toka kod Autobuske stanice – izjavio je Petrović.\nOn je naveo da je deo ove ulice rekonstruisan prošle godine, te da su u njoj smeštene važne institucije u Trebinju. Petrović je najavio i da će se uskoro taj predlog naći pred odbornicima Skupštine grada.\nNačelnik opštine Istočnog Novog Sarajeva Ljubiša Ćosić rekao je da će ova zajednica tokom ove godine dobiti nekoliko novih ulica i jedna od njih će se sigurno poneti naziv 9. januar, prema inicijativi “EuroBlica” i predsednika Srpske.\n- Lokalna zajednica smo koja je nastala, rasla, razvijala se i stasavala sa Srpskom. Najmanje što možemo za našu Republiku da uradimo jeste da damo ime jednoj ulici po datumu njenog rođendana. Prva nova ulica koju budemo izgradili ove godine poneće naziv 9. januar – kaže Ćosić.\nTrgovi u nekoliko zajednica\nNakon što su Laktaši dali naziv Trgu 9. januar to bi uskoro moglo da se desi u Bijeljini, Gradiški, ali i Srpcu. Prvi ljudi ovih zajednica najavili su da će predložiti da njihovi trgovi ponesu naziv po danu kad je nastala Republika Srpska.\n„EuroBlic“ je objavio da se u Banjaluci razmišlja da trg u centru grada, gde je prvobitno bila planirana izgradnja tržnog centra, ponese naziv - 9. januar.\nEFEKTI INICIJATIVE "EUROBLICA" Višegrad prvi u Srpskoj nazvao ulicu 9. januar\nEFEKTI INICIJATIVE "EUROBLICA" Han Pijesak dobio ulicu 9. januar\nPodrška INICIJATIVI "EuroBlica" i predsednika RS: Ulica 9. januara uskoro u centru Trebinja, od februara širom Srpske\nTRAKA MANJE NA AUTO-PUTU Radovi od "Sava centra" ka aerodromu, ali i na Obilaznici oko Beograda\nJEZIV EPILOG U FRANCUSKOJ Bilo mrtvih tokom proslave svetske titule!


Kuper uskoro u Beogradu i Prištini – Nadlanu.com\nKuper uskoro u Beogradu i Prištini\nObjavljeno 28. sep 2011. / 15:57:58\nKuper je u izjavi za TV servis Evropskog saveta naglasio da sastanak predviđen juče i danas u Briselu nije održan zbog incidenata na severnom Kosovu koje je ocenio kao “manje” incidente, ali koji su izazvali veliko uznemirenje.\nSrpska delegacija, kako je rekao, pod tim okolnostima nije smatrala da je za nju moguće da razgovara o opštim i dugoročnim temama kao što su regionalna saradnja “dok srpski mediji prenose da severno Kosovo gori”.\n“Mislim da je to bilo malo preuveličano, ali takođe može da se razume stav srpske delegacije”, rekao je Kuper.\nOn je podsetio da je u novoj rundi dijaloga Beograda i Prištine trebalo da se razgovara o regionalnoj saradnji i da se ponovo razmotre pitanja iz oblasti telekomunikacija i energetike, kao i sprovođenje već postignutih sporazuma.\nKuper je ocenio da sprovođenje “nije savršeno” i naveo probleme u birokratskim usporavanjima i zakonodavstvu, ali je istakao da za čudo smatra da se najbolje sprovodi upravo sporazum o carinskom pečatu.\nBRISEL, 28. septembra 2011. (Beta)\npregovori beograda i prištinerobert kuper


Odgovornost prema životnoj sredini – naš prioritet! | Nova Ekonomija\nNuno Pinto Leite, PepsiCo\nGeneralni direktor kompanije PepsiCo za područje Zapadnog Balkana, Nuno Pinto Leite - Izjava\nEkološke teme i pitanja, ekološki pokreti i hrabri pojedinci koji nas podsećaju na prioritete kada je opstanak čovečanstva u pitanju, postali su deo naše svakodnevice. Ne prođe dan, a da nas i priroda svojim reakcijama ne podseti na posledice. Iskreno, čvrsto verujem da je neophodan uticaj svih nas pojedinačno, na svakodnevnom nivou preko malih stvari koje nas okružuju pa do angažovanosti kroz kompanijske ciljeve. Samo tako možemo da doprinesemo smanjenju negativnih posledica na sredinu u kojoj živimo i poslujemo.\nIspred kompanije PepsiCo, sa ponosom mogu da kažem da godinama unazad imamo postavljenu jasnu strategiju i veoma ambiciozne ciljeve. Agenda održivosti kompanije PepsiCo ima širi kontekst. Njom se obavezujemo da ostvarimo postavljene ciljeve bilo da je reč o klimatskim promenama, o održivoj poljoprivredi kao glavnom resursu za nabavku sirovina od kojih proizvodimo naše proizvode ili o raznolikosti i inkluzivnosti okruženja u kojem naši zaposleni rade, kao i o našim brendovima, koje gradimo sa vizijom da imaju najmanji mogući uticaj na životnu sredinu.\nSamo ove godine PepsiCo je udvostručio globalni cilj, koji je usmeren na smanjenje apsolutnih emisija gasova staklene bašte u svom lancu vrednosti za više od 40 odsto do 2030. godine. Takođe, obavezali smo se da ćemo postići nultu emisiju gasova staklene bašte do 2040. godine. Deluje veoma ambiciozno i izazovno, ali svi naši napori biće usmereni ka ostvarivanju tih ciljeva. Za sad sve aktivnosti - od poljoprivrede do distribucije i logistike – sprovodimo na principima smanjenja emisije C02, a verujem da će se u periodu do 2040. godine otvoriti čitav niz novih mogućnosti i mehanizama za ostvarivanje ovih ciljeva.\nLokalno, kada smo kao Marbo Product pre trinaest godina postali deo multinacionalne kompanije PepsiCo, preuzeli smo odgovornost da u sinergiji sa drugim tržištima radimo na ostvarenju održivih ciljeva. Ovde u Srbiji i regionu posvećeni smo odgovornom ponašanju prema zajednici, i na nacionalnom nivou ulažemo napore u svakom segmentu poslovanja. Kao kompanija u čijem poslovanju je osnova poljoprivreda, veoma vodimo računa o naprednoj, održivoj i obnovljivoj poljoprivredi. Održivost poljoprivrede predstavlja odgovoran način upravljanja agro resursima, implementaciju dobrih poljoprivrednih praksi koja za cilj ima pravilno upravljanje prirodnim sistemima i resursima na koje se farmer oslanja. Početkom godine uveli smo novi koncept regenerativne poljoprivrede koja podrazumeva sve gore navedeno samo na mnogo intezivniji način.\nOvakvo poslovanje prenosimo na lokalne poljoprivrednike sa kojima sarađujemo na Zapadnom Balkanu i koji za potrebe naše proizvodnje obrađuju preko 1300 hektara krompira. Lokalno se implementiraju najviši globalni PepsiCo standardi za proizvodnju hrane, ulaže se u edukaciju farmera i proizvođača i implementiraju se platforme koje daju mogućnost smanjenja troškova, zdravije zemljište i prostor za veća ulaganja u nove tehnologije. Sve to rezultiralo je uspešnom proizvodnjom svetski poznatog brenda Lay’s u Srbiji i to od 100 odsto domaćeg krompira.\nKada je reč o konkretnim postignućima na tržištu Srbije i Balkana, naša decenijska ulaganja u fabrike, proizvodne procese i nove linije, kao i tehnologije kao što su centralni vakuum sistem, solarni paneli za toplu vodu i LED rasveta rezultirali su smanjenjem emisije Co2 za oko 300 tona, potrošnje vode za 63 odsto, električne energije za 43 odsto, a reciklira se više od 95 odsto otpada.\nDa zaključim, globalno kao kompanija, ali i kao lokalni korporativni građanin radimo na tome da transformišemo način na koji stvaramo zajedničku vrednost i nadahnjujemo pozitivne promene za planetu, zajednice i ljude. Sve to nas čini boljom kompanijom, sa svrhom koja je dublje integrisana u našu poslovnu strategiju. Nastojimo da budemo brži, jači, i bolji omogućavajući ubrzani rast i kontinuirano ulaganje u naše ljude, poslovanje i zajednice, a nadamo se da će nas to učiniti i primerom za naše partnere i druge učesnike u industriji.


E. Nišević - Blic\nPUNOLETAN JE Napadač na "orlove" možda provede deset godina u zatvoru!\nMarsela Kelešija, koji je kamenovao autobus srpskih fudbalera u Albaniji, čeka mogućnost da u zatvoru provede čak deset godina.\nEvo ko su lepotice čija je fotografija zaludela internet tokom meča Albanija - Srbija\nDa politički sukobi ne mogu da nadjačaju ljubav i poštovanje pokazale su dve nasmejane lepotice, Srpkinja Sanela Dejan i Albanka Atalanta Kerčiku.\nNadal grabi ka finalu sa Đokovićem!\nRafael Nadal se plasirao u polufinale turnira u Pekingu, pobedivši tridesetog tenisera sveta, Džeka Soka, sa 3:6, 6:4, 6:3.\nNišta od Zvezde ili Budućnosti, Nelson potpisao za Monako\nBivši plejmeker Crvene zvezde, Demarkus Nelson, u sledećoj sezoni nastupaće za Monako.\nBRAĆA Nema odmora za Bjelicu, već je otputovao u Ameriku sa Bogdanovićem\nNemanja Bjelica otputovao je u SAD gde će naredne tri godine igrati za Minesota Timbervulfse.\nGLASAJTE Počeo izbor za najboljeg igrača i idealnu petorku\nEurobasket je ušao u samo završnicu, u polufinalu će igrati Francuska i Španija (četvrtak, 21 čas), odnosno Srbija i Litvanija dan kasnije u istom terminu, a počeo je izbor za MVP-ja šampionata i najbolju petorku.\nĐorđević: Teo je poseban, nikada nisam video takvog igrača\nSelektor naših košarkaša Aleksandar Đorđević rekao je posle pobede nad selekcijom Češke (89:75) u četvrtfinalu Eurobasketa i obezbeđenih kvalifikacija za Rio da je cilj ostvaren, a za Miloša Teodosića smatra da je čudesan.\nBozoljac poražen na početku turnira u Banjaluci\nNaš teniser Ilija Bozoljac, nije uspeo da se plasira u drugo kolo čelendžera u Banjaluci, pošto je izgbio od Francuza Matijasa Burža sa 7:6(5), 6:3.\nPogledajte kako je Rajković drugarima čestitao pobedu u derbiju /FOTO/\nBivši golman Crvene zvezde, Predrag Rajković, koji je nedavno potpisao ugovor sa Makabijem, čestitao je drugarima iz bivšeg kluba trijumf u večitom derbiju nad Partizanom sa 3:1.\nĐorđević: Treba da smirimo glavu i vratimo energiju koju smo izgubili\nSelektor košarkaške reprezentacije Srbije Aleksandar Đorđević je posle pobede nad Finskom od 94:81 u osmini finala Evropskog prvenstva istakao da je dobro što su "orlovi" našli način da odgovore na brzu igru rivala, ali i da će morati da "smire glavu" za predstojeća iskušenja u Lilu.\nStefan Jović: Tim uigraniji nego na Mundobasketu, možemo do titule\nStefan Jović, plejmejker košarkaškog kluba Crvena zvezda, naše reprezentativce u polufinalu Eurobasketa vidi sa Italijanima, a u finalu sa Francuzima.\nGurović se setio 2002. godine: "Orlovi" u finalu, ništa lepše nego pobediti domaćina\nNaš bivši reprezentativac Milan Gurović rekao je da „orlove”, kao apsolutne favorite vidi u finalu Eurobasketa, ni manje ni više, protiv Francuske.


SDA Novo Sarajevo: Rad načelnika Koldže je itekako vidljiv – Fokus.ba\nSDA Novo Sarajevo: Rad načelnika Koldže je itekako vidljiv\nSaopćenje za javnost SDA Novo Sarajevo\nPovodom otvaranja područne ambulante Hrasno, čije operativno djelovanje započinje u ponedjeljak 09.11.2020. godine, Načelnik općine Novo Sarajevo Nedžad Koldžo, osjećajući se obaveznim prema javnosti na prijemu objekta dao je izjavu u kojoj se dotakao hronologije doprinosa Javnoj Kantonalnoj Ustanovi Dom zdravlja, stoji u saopćenju za javnost SDA Novo Sarajevo, u kojem dalje navode:\nPretrpjevši niz barijera, od sudskih postupaka na temu imovinsko pravnih odnosa do vanrednih aktivnosti na bazi raspodjele opreme, samo otvorenje je na kratko prolongirano. Ipak na sreću građana općinska administracija, na čijem čelu je i\nNačelnik Koldžo iako nije u direktnoj nadležnosti ovih aktivnosti, je na kraju uspješno okončala opremanje i stavljanje u rad ove ambulante. Ovom ambulantom rasteretit će se i opterećenje centralnog Doma zdravlja Omer Maslić preuzimajući brigu od oko 3000 lokalnih pacijenata.\n„Dakle niti je lako, niti brzo, ali ipak shodno požrtvovanju i želji da građani Novog Sarajeva ugodnije i ljepše žive na koncu je ostvarivo“, zaključio je Načelnik Koldžo, stoji u saopćenju za javnost SDA Novo Sarajevo.\nBošnjački pokret: Miljacka kao Sena u Parizu


Novac pozadina “uspješne” sjednice Savjeta ministara\nSavjet ministara Bosne i Hercegovine u četvrtak je, nakon dužeg vremena, održalo sjednicu u punom sastavu gdje su svi bili “za” sve odluke.\nI dalje je na snazi odluka Narodne skupštine RS da parlamentarne stranke iz Republike Srpske bojkotuju rad institucija Bosne i Hercegovine, odnosno da ne učestvuju u donošenju odluka, osim ako su od interesa za RS.\nPostavlja se pitanje šta je pozadina učešća svih ministara iz Republike Srpske na sjednici Savjeta ministara i glasanja za sve odluke, i koje su to odluke od interesa za RS zbog kojih se glasalo i za one od interesa FBiH i državnih institucija.\nNaši sagovornici iz Savjeta ministara BiH prokomentarisali su da su na dnevnom redu uglavnom bila pitanja u vezi sa zajmovima i novcem koji je Srpskoj prijeko potreban.\nCijene da ovo može biti i dio izlazne kampanje Milorada Dodika, predsjednika SNSD-a i člana Predsjedništva Bosne i Hercegovine, jer je “otišao predaleko i valja se ‘vaditi’ i izbore dočekati na nogama”.\nKada se saberu finansijske odluke koje se tiču samo Republike Srpske, ministri su u četvrtak digli ruku za zaduženja i grantove “teške” oko 52,4 miliona evra (oko 102,6 miliona KM).\nTu je i grant Evropske unije vrijedan 1,8 miliona evra za program aktivnosti prekogranične saradnje Srbije i BiH, kao i 6,5 miliona evra za projekte u Brčko distriktu.\nDženan Đonlagić, predsjednik Kluba poslanika Demokratske fronte u Predstavnilčkom domu Parlamentarne sklupštine Bosne i Hercegovine, istakao je da se radi o prividnom glasanju u Savjetu ministara BiH.\nPojedini poslanici stranaka iz FBiH takođe navode dva razloga “uspješne” sjednice Savjeta ministara i glasanja ministara iz Republike Srpske. Prvi je da su imali preveliki finansijski interes koji se tiče i Republike Srpske, a drugi je da očigledno daje rezultat ono što predstavnici međunarodne zajednice traže – da se deblokiraju državne institucije.\nČinjenica je da s druge strane poslanici iz Srpske (ponovo) nisu bili na sjednici Predstavničkog doma Parlamenta BiH održanoj prije nekoliko dana. No može se čuti stav da se polako kreću u pravcu deblokade.\nNEWER POSTVlasnici noćnih klubova traže da rade do 4 sata\nOLDER POSTPreminuo dječak (2) koji je ispao iz traktora kod Srpca


Ristić: Novac za mobilnu bolnicu vraćen, respiratori stigli u RS - Akta.ba\n19.06.2020. 08:42 / Izvor: SRNA\nVlasnik kompanije "Balkan Global" Slaven Ristić izjavio je da će u narednih dan ili dva na računu Instituta za javno zdravstvo biti kompletan iznos od 4,2 miliona KM za pokretnu bolnicu, te naveo da je zbog svega što se dešavalo u vezi sa ovim slučajem pretrpio ogromnu finansijsku i moralnu štetu.\n"Ima mnogo žarišta u svijetu kojima je potrebna ovakva bolnica i očekujemo da ćemo u najkraćem periodu prodati bolnicu i sanirati svoju štetu", rekao je Ristić za RTRS.\nGovoreći o tome kako je uopšte došlo do nabavke bolnice, Ristić je naveo da je prije preuzimanja Remontnog zavoda "Bratunac" radio u Ujedinjenim nacijama, gdje je stekao dobra poznanstva u bezbjednosnom sektoru, provodeći vrijeme po Africi, Bliskom istoku, Njemačkoj i mnogim drugim zemljama.\n"Posljednjih godina smo Tehnički zavod `Bratunac` podigli na zavidan nivo, to je postala prepoznatljiva kompanija u svijetu. Ta kompanija je prije nas dugovala 20 miliona KM, što smo brzo vratili bez otpuštanja radnika. Kroz sva ta dešavanja stekao sam dobra poznanstva kako sa vlastima u Srpskoj, tako i sa opozicijom, i trudio sam se da budem od koristi, prije svega ovom narodu", podsjetio je Ristić.\n"Pod pritiskom svih tih slika, premijer Srpske Radovan Višković, koji je moj lični prijatelj, poznavajući našu kompaniju i kapacitete, znajući gdje sve radimo, poslao nam je upit da li možemo da isporučimo kontejnere koje proizvodimo u kompaniji `Elvako` u Bijeljini", rekao je Ristić.\nNakon toga, dodao je Ristić, Vlada Republike Srpske im je poslala upit da li mogu još nešto da nabave od medicinske opreme, jer je, kako navodi, u tom trenutku iz Evropske unije bilo nemoguće nabaviti i flaster\n"Od partnerske kompanije sa kojom sarađujemo dobili smo konkretnu ponudu za mobilnu bolnicu, koja je višenamjenska, a koja je bila spremna za isporuku Vijetnamu. Uzeli smo ponudu, koja nije bila klasična komercijalna ponuda, jer te bolnice, takozvani šatori, na tržištu koštaju između 9,5 i 12 miliona evra, a nama je bila dostupna za 4,2 miliona KM", podsjetio je Ristić.\n"Mi nismo razmišljali o saglasnostima sasvim svjesni da administracija u ovakvim situacijama ne smije da bude problem, jer ovdje spasavamo narod. Vrijeme je pokazalo drugačije", napomenuo je Ristić.\n"Agencija nas je uputila na dobavljača, od kojeg moramo da dobavimo svu dokumentaciju za sve i jedan medicinski proizvod. To su bili fajlovi od 30,40 dokumenata, koje je trebalo pribaviti iz Italije, koja je bila epicentar krize i to je bilo nemoguće dobiti u tako kratkom roku", naglasio je Ristić.\n"A to što je prikazano bilo je jedino što smo mogli da izuzmemo iz carinskih skladišta u tom momentu, jer saglasnost za medicinsku opremu nismo imali i već smo bili u carinskom prekršaj", naglasio je Ristić, dodajući da ima sve dokumente o porijeklu svega što je trebalo da bude instalirano u mobilnoj bolnici.\n"Mi smo kao kompanija platili 200.000 evra za četiri avionska leta koji su dovozili opremu i imamo sve fakture za to. Uspjeh je u tom trenutku bio da dobijemo te čarter letove i za to smo pokrenuli sve svoje veze", tvrdi Ristić.\nRistić je naglasio i da su respiratori koji su nabavljeni u okviru akcije "Respirator za Srpsku" dopremljeni u Banjaluku i da će vrlo brzo biti dostavljeni na odredišta.\n"Nakon što smo u rekordnom roku prikupili 1,5 miliona KM, krenuli smo u nabavku i tada smo imali ponude od 2.000 do 200.000 dolara po respiratoru. Nakon što nas je struka uputila kakva nam oprema treba, naručili smo respiratore iz ruske državne kompanije koja proizvodi respiratore, koji će nam služiti narednih 30 godina", naveo je Ristić.\n"Obećali su nam da smo na listi prioriteta i ispunili su svoje obećanje, mi smo prvi koji su dobili te respiratore. Respiratori su bili pet dana na carinjenju, iako je Crveni krst Srpske kao neprofitna organizacija kupac tih respiratora, ali stigli su u Srpsku", rekao je Ristić.


Iskrivljeni dnevnik 2: Milo Đukanović je vanzemaljac\nPresjednik PZP-a Nebojša Medojević tvrdi da ima dokaze da je bivši Premijer Milo Đukanović izvanzemaljskog porijekla. Medojević je podatke dobio sa vrlo pouzdanog sajta www.rekla-kazala.me i vjeruje da su verodostojan dokaz za pokretanje istrage.\nPodsjećanja radi Đukanović je za vrijeme svake posjete Sjedinjenim Američkim Državama posjećivao Nevadu, slučajno ili ne u Nevadi se nalazi čuvena oblast 51. Nerijetko se dešavalo da u vrijeme kad je on boravio u SAD, ljudi prijavljuju da su viđeli nepoznate leteće objekte na nebu iznad SAD-a. Svima je poznat slučaj NLO iznad Sarajeva, isto tako je poznato da Milo Đukanović često boravi u Sarajevu kod svog prijatelja Fahrudina Radončića, nije isključeno da je snimljeni NLO ustvari Milov.\nSlika koju je Medojević dobio sa sajta www.rekla-kazala.me\nKako tvrdi Medojević, koristeći opremu vanzemaljskog porijekla Milo Đukanović je godinama unazad nad građanima Crne Gore sprovodio kontrolu uma. Samim tim je uspijevao da glasačima sa ispranim mozgom da dobije većinu na svim izborima. Ako se ove činjenice pokažu tačne Republička izborna komisija bi morala da poništi sve do sada održane izbore i zakaže vanredne, s tim što bi do izbora nove, vlast vršila Koncentraciona Vlada sastavljena od članova svih stranaka zemaljskog porijekla.\nU porodici Đukanović niko ne posjeduje automobil (prema prijavi imovine komisiji za konflikt interesa), a i zašto bi kupovali kola kada imaju leteće tanjire, što je još jedan dokaz tužilaštvu Crne Gore. Tužilaštvo bi moralo protiv Đukanovića i njegove porodice da podige optužnicu za Zločinačko udruživanje, i kontrolu uma građana Crne Gore, da im obezbijedi pošteno suđenje i pošalje ih na robiju.\nNLO iznad Sarajeva\nPortparol DPS-a Rajko Kovačević povodom ove vijesti kaže: To je samo još jedna Medojevićeva naučnofantastična priča na kojoj bi mu pozavidio i Artur Klark. Svi dobro znaju da Medojević samo želi da umanji međunarodni ugled koji je Crna Gora stekla za vrijeme dok ju je vodio gospodin Đukanović.\nDoktor iz kliničkog centra Crne Gore koji je želio da ostane anoniman sjeća se da je Đukanović prije nekoliko godina posle udesa doveden u Klinički centar sa povredom vrata, kada je trebalo da se snimi rengenom Đukanović nije pristao, čak se na čuđenje doktora vrlo brzo oporavio.\nОбјавио Urednik у 07:56\nАнониман 18. јул 2012. 14:19\nOvo objasnjava stvari ;)


Objavljeno 26.10.2015 11:02\nŽeljo i Sarajevo kažnjeni sa 9.500 KM\nFudbalski klubovi Željezničar i Sarajevo kažnjeni su ukupno sa 9.500 KM radi bakljada navijača u vječitom derbiju odigranom u 11. kolu Premijer lige Bosne i Hercegovine, odlučila je Disciplinska komisija N/FS BiH.\nObjavljeno 26.10.2015 10:06\nFudbaleri BiH zajedno protiv rasizma i nacionalizma\n"Nogometna/Fudbalska porodica BiH ujedinjena u borbi protiv rasizma i nacionalizma" slogan je pod kojim su odigrane utakmice 13. kola Premijer lige Bosne i Hercegovine proteklog vikenda.\nObjavljeno 25.10.2015 17:01\nRezultati 13. kola BH Telecom Premijer lige BiH\nOdigrane su utakmice 13. kola BH Telecom Premijer lige Bosne i Hercegovine.\nObjavljeno 25.10.2015 16:53\nOdigrane su utakmice 7. kola regionalne košarkaške ABA lige.\nObjavljeno 25.10.2015 09:15\nRezultati košarkaškaškog Prvenstva BiH\nOdigrane su utakmice 3. kola muške košarkaške Lige 12 Bosne i Hercegovine.\nObjavljeno 25.10.2015 09:06\nRukomet: Portugalke izbacile Ilidžu iz EHF kupa\nRukometašice Ilidže eliminirane su iz daljeg takmičenja u EHF kupu.\nObjavljeno 24.10.2015 11:54\nDanas otvaranje stadiona FK Mladost iz Kaknja\nU Kaknju će danas zvanično biti otvoren rekonstruirani stadion FK “Mladost” Doboj-Kakanj. Uprava, stručni štab, igrači, sponzori i navijači FK “Mladost” Doboj-Kakanj pomogli su rekonstrukciju i dogradnju stadiona u naselju Doboj koji sada ispunjava sve potrebne uslove za igranje premijerligaških utakmica.\nObjavljeno 23.10.2015 18:30\nŽenski fudbal: BiH - Estonija 4:0\nŽenska nogometna seniorska reprezentacija Bosne i Hercegovine, predvođena selektrokom Samirom Hurem, pobijedila je danas selekciju Estonije sa 4:0 u okviru 2. kola Grupe 7 za Evropsko prvenstvo za žene koje se igra u Holandiji 2017. godine.\nObjavljeno 23.10.2015 12:21\nSusreti 13. kola Premijer lige BiH\nSusreti 13. kola nogometne Premijer lige Bosne i Hercegovine igraju se ovog vikenda.


NOVA PRODAJA VAGONA Niža cena za 775 teretnih kola "Srbija Karga"\n"Srbija Kargo" je oglasila prodaju 775 rashodovanih teretnih kola, a početna cena po kilogramu je 19 dinara bez PDV-a, odnosno ukupno 258 miliona dinara, oglašeno je danas.\nUkupna procenjena masa teretnih železničkih kola u vlasništvu Srbija Karga koja se prodaju je 13,6 hiljada tona, a ponude za kupovinu mogu se dostaviti do 21. juna.\nKrajem maja Srbija Kargo je za isti broj i istu masu rashodovanih teretnih kola odredila početnu cenu od 367 miliona dinara bez PDV-a, jer je početna cena po kilogramu bila 27 dinara.\nNOVA PRODAJA GOŠE Procenjena vrednost 605 miliona dinara\nCENA 50 ODSTO PROCENJENE VREDNOSTI Brodogradilište iz Perleza otišlo na DOBOŠ zbog dugova\nBili vi materijalista ili ne, nestašica novca će vas svakako pogoditi – poručuju stručnjaci sa Univerziteta u Bostonu.\nVišković: Vlada Srpske se zalaže za SMANJENJE poreskih opterećenja\nNOVI PROTEST OSMAKA Na početku kolone transparent "Ne ide nam škola, al' bićemo bogati" i momci sa BAKLJAMA i FANTOMKAMA (VIDEO)


Avon ne testira proizvode na životinjama ni na jednom tržištu na svijetu - Uz kafu info\nINFO, MODA I LJEPOTA\nNedavno, kompanija Avon prestala je sa testiranjem proizvoda na životinjama i na posljednjem tržištu na kojem je po lokalnom zakonu to bila u obavezi da čini – na tržištu Kine, čime je postala i prva globalna kompanija za ljepotu* koja prodaje svoje proizvode u Kini, a da ni sastojci, ni proizvodi nisu testirani na životinjama**. Istovremeno, kako bi Avon proizvodi bili dostupni kupcima na ovom tržištu, a da pri tome ne naruši svoju obavezu prema dobrobiti životinja, kompanija Avon je uvela niz inovacija i investicija, što uključuje kreiranje novih proizvoda, ili odustajanje od proizvoda za koje je na ovom tržištu neophodno testiranje.\n„Naš stav je da testiranje na životinjama nije neophodno da bi se potvrdila bezbijednost proizvoda i zbog toga nigdje u svijetu ne testiramo proizvode na životinjama. Ponosni smo i počastvovani što smo primili ovo priznanje od organizacije „PETA“ i nastavićemo da radimo na što širem prihvatanju alternativnih metoda za testiranje proizvoda i u budućnosti. Cijenimo spremnost organizacije „PETA“ da se angažuje u dijalogu i želimo da nastavimo da njegujemo naš odnos. Ovo priznanje prepoznaje naše dugogodišnje angažovanje na polju razvoja metoda koje isključuju testiranje na životinjama, ali takođe odražava i razumijevanje istinske posvećenosti i spremnosti kompanije Avon da intenzivira promjene tokom višemjesečnih razgovora“ – izjavio je Jonathan Myers, operativni direktor kompanije Avon.\n„Drago nam je što se kompanija Avon priključila našoj listi kompanija koje rade na regulatornim promjenama. Impresionirani smo predanošću kompanije kada je u pitanju rad na obustavljanju testiranja na životinjama, baš kao i promovisanju razvoja alternativnih metoda. Takođe, radujemo se i nastavku saradnje sa kompanijom Avon budući da ona zajedno sa svojim dobavljačima radi na njihovim procedurama testiranja kako bi bili sigurni da se nijedan sastojak koji se koristi u Avon proizvodima ne testira na životinjama“, poručila je Kathy Guillermo, potpredsednica organizacije PETA.\nAvonAvon ne testira proizvode na životinjama ni na jednom tržištu na svijetuPETAšminkauzkafuinfoživotinje